கொள்கலனில்  கண்டுப்பிடிக்கப்ட்ட  வங்காளதேச சிறுவன்  மரணம்

கோலாலம்பூர், ஏப் 30 – போர்ட் கிள்ளானுக்கு கப்பலில் வந்த கொள்கலனில் கண்டுப்பிடிக்கப்பட்டு கடந்த பிப்ரவரி மாதம் வங்காளதேசத்திற்கு திருப்பி அனுப்பிவைக்கப்பட்ட பதின்ம வயது சிறுவன் Ratul Islam Fahim மரணம் அடைந்தான். வங்காள தேசத்தில் Cumilla மாவட்டத்தில் Monohargonj எனும் இடத்திலுள்ள தமது வீட்டிற்கு அருகேயுள்ள குளத்தில் தனியாக நீந்திக்கொண்டிருந்தபோது Ratul மூழ்கி மாண்டதாக உள்ளூர் போலீசை மேற்கொள் காட்டி வங்காளதேசத்தின் Bdnews இணையத்தள பதிவேடு தகவல் வெளியிட்டது. நீச்சல் தெரியாத காரணத்தினால் Ratul மூழ்கி மாண்டதாக அவனது தந்தை போலீசிற்கு தெரிவித்துள்ளார். அனைவரும் நெல் வயலில் சாகுபாடி செய்துகொண்டிருந்தபோது குளத்தில் Ratul மட்டும் தனியாக குளத்தில் குளித்துக்கொண்டிருந்தபோது அந்த துயரச் சம்பவம் நிகழ்ந்ததாக அவனது தந்தை Faruk Mia கூறினார்.

தமது மூன்று பிள்ளைகளில் மூத்தவனான Ratul மறைவு தம்மை பெரிதும் பாதித்துள்ளதாக அவர் கூறினார். சிட்டகோங் துறைமுகத்திற்கு அருகே தமது வீட்டிற்கு வெளியே கண்ணாமூச்சு விளையாடிக்கொண்டிருந்தபோது கொள்கலனில் Ratul ஒளிந்துகொண்டிருந்தபோது அந்த கொள்கலனின் கதவு மூடிக்கொண்டதால் அவன் அதில் சிக்கிக்கொண்டான். அந்த கொள்கலன் பின்னர் ஆறு நாட்களுக்கு பின் போர்ட் கிள்ளான் வந்து சேர்ந்தது. அந்த ஆறு நாட்களிலும் உணவு மற்றும் நீர் இன்றி இருந்து வந்த Ratul போர்ட் கிள்ளானில் ஜனவரி 7 ஆம் தேதி சோர்வுடன் மீட்கப்பட்ட செயதி அனைத்துலக ஊடகங்களில் முக்கிய செய்தியாக வெளியானது.

 Tags
Bangladeshi

boy

dies

found

in container


நோன்பு  மாதத்தில்  உணவுப்  பொருட்களின் விலைகள்  உயரக்கூடும்

கோலாலம்பூர், மார்ச் 24 – நோன்பு மாதத்தில் அத்தியாவசிய உணவுப் பொருட்களின் விநியோகம் நிலையாக இருந்தாலும் அதிகரித்துவரும் தேவையினால் பொருட்களின் விலைகள் சற்று உயர்ந்துள்ளதாக வர்த்தகர்கள் தெரிவித்துள்ளனர். முஸ்லிம்கள் நோன்பு பெருநாளை கொண்டாடுவதில் ஆர்வத்தோடு இருந்தாலும் பணவீக்கம் மற்றும் உணவு பொருட்களின் விலையேற்றத்தினால் பயனீட்டாளர்கள் மிகவும் கவனமாக பொருட்களை வாங்க வேண்டிய சூழ்நிலையிலும் சிக்கனத்தோடு செலவு செய்ய வேண்டிய நிலையிலும் உள்ளனர்.

இறைச்சி, காய்கறிகள் மற்றும் இதர சில உணவுப் பொருட்களின் விலைகள் உயர்ந்துள்ளதால் பல பயனீட்டாளர்கள் செலவு செய்வதை குறைத்துள்ளதாக வர்த்தகர்கள் தெரிவித்தனர். மீன், இறால், கனவாய் போன்ற கடல்வாழ் உணவுப் பொருட்களின் விலைகளும் உயர்ந்துள்ளதாக கூறப்படுகிறது.

 Tags
a bit more

Food Item

to cost


இரு டிரெய்லர்கள் விபத்து ; இரும்பு குழாயால் மோதப்பட்டதில் ஓட்டுனர் ஒருவர் மரணம்

ஜொகூர், ஜாலான் குவந்தான் – செகாமாட் சாலையில் அதிகாலை மணி ஐந்து வாக்கில் நிகழ்ந்த, இரு டிரெய்லர்களை உட்படுத்திய சாலை விபத்தில், ஓட்டுனர் ஒருவர் உயிரிழந்தார்.

விபத்துக்குள்ளான டிரெய்லர் ஒன்றில் ஏற்றப்பட்டிருந்த இரும்பு குழாய்கள் விழுந்து மற்றொரு டிரெய்லரின் தலைப் பகுதியை மோதியதில், அதனை செலுத்திய 37 வயது அஹ்மட் ரிட்சுவான் உஸ்மான் சம்பவ இடத்திலேயே உயிரிழந்தார்.

டிரெய்லரில் சிக்கிக் கொண்டிருந்த அவர், தலையில் ஏற்பட்ட பலத்த காயம் காரணமாக உயிரிழந்ததாக கூறப்படுகிறது.

எனினும், இரும்பு குழாய்களை ஏற்றி வந்த டிரெய்லர் ஓட்டுனரான 55 வயது யோங் போங் யூன் எனும் ஆடவர் கையில் சிராய்ப்பு காயத்துடன் உயிர் தப்பியதாக, ரொம்பின் மாவட்ட போலீஸ் தலைவர் டெபுடி சுப்ரிடெண்டன் மாட் அசாரி முக்தார் தெரிவித்தார்.

உயிரிழந்த ஓட்டுனர் செலுத்திய டிரெய்லர் கடுப்பாட்டை இழந்து எதிர்சாலையில் நுழைந்து, இரும்பு குழாய்களை ஏற்றியிருந்த டிரெய்லரை மோதி விபத்துக்குள்ளானது தொடக்க கட்ட விசாரணையில் தெரிய வந்துள்ளதாகவும் மாட் அசாரி சொன்னார்.

 Tags
crash

Driver dies

involving two

on Jalan Kuantan

segamat

trailers


இஸ்ரேலியர்களின் பீதிக்கு காரணம் வெறும் கரப்பான் பூச்சியா? ; தீவிரவாத தாக்குதல் என எண்ணி மக்கள் பதற்றம்

இஸ்ரேல், டெல் அவிவ் நகரிலுள்ள, உணவகம் ஒன்றில் அமர்ந்து உணவை சுவைத்துக் கொண்டிருந்த பெண் ஒருவர், கரப்பான் பூச்சியை கண்டு திடீரென அலறினார்.

எனினும், தீவிரவாத தாக்குதல் தான் மேற்கொள்ளப்படுகின்றது எனும் அச்சத்தில் அங்கிருந்தவர்கள் நாற்காலிகளையும், மேஜைகளையும் தள்ளிக் கொண்டு உணவகத்திலிருந்து முந்தியடித்துக் கொண்டு வெளியேற முற்பட்டனர்.

அதனால், சிலர் காயமடைந்ததாகவும் கூறப்படுகிறது.

தீவிரவாதிகளை பிடிக்க, உடனடியாக சம்பவ இடத்திற்கு விரைந்த போலீசார் அதிரடி சோதனை நடவடிக்கைகளை மேற்கொண்டனர்.

ஆனால், சம்பந்தப்பட்ட பெண் அலறியது கரப்பான் பூச்சியை கண்டு, தீவிரவாத தாக்குதலால் அல்ல என்பது பின்னர் தெரிய வந்தது.

நம்மை சிரிக்க தூண்டும் நகைச்சுவை சம்பவம் இல்லை அது. மாறாக, இஸ்ரேலியர்களின் உளவியல் எவ்வாறு பயங்கரவாதத்தில் ஆழமாக வேரூன்றியுள்ளது என்பதை அது காட்டுகிறது.

கரப்பான் பூச்சியை கண்டு அலரும் நபரை கண்டால் நாம் சிரித்து கேலி செய்வோம். ஆனால், எந்நேரத்தில் எங்கிருந்து தாக்குதல் மேற்கொள்ளப்படுமோ என்ற அச்சத்தில் உளன்று கொண்டிருக்கும் இஸ்ரேலியர்கள், உயிருக்கு அஞ்சி நடமாடிக் கொண்டிருப்பதையோ அச்சம்பவம் புலப்படுத்தியுள்ளதாக கூறப்படுகிறது.

 Tags
Gravitas

in Israel

of terror

Psychology


வட கிந்தா மாவட்ட வளர்தமிழ் விழா ஓட்டு் மொத்த வெற்றியாளராக மகிழம்பூ தமிழ்ப்பள்ளி வாகை சூடியது

ஈப்போ, செப் 22 – ஈப்போவில் நடைபெற்ற வடகிந்தா மாவட்டத்தில் உள்ள தமிழ்ப் பள்ளிகளுக் கிடையிலான வளர் தமிழ் விழா போட்டியில் ஒட்டு மொத்த வெற்றியாளராக மகிழம்பூ தமிழ்ப்பள்ளி வாகை சூடியது. இதன் வழி டத்தோ ஹாஜி தஸ்லிம் சுழல் கிண்ணத்தை அப்பள்ளி தட்டிச் சென்றது. இந்தப் போட்டியில் கட்டுரை எழுதும் போட்டி , புதிர் போட்டி, கவிதை ஒப்புவித்தல் , பேச்சுப் போட்டி் மற்றும் கதை சொல்லும் போட்டி ஆகியவை இடம் பெற்றது. இப்போட்டியில் வெற்றிப் பெற்ற மாணவர்களுக்கு ஈப்போ பாராட் நாடாளுமன்ற உறுப்பினர் எம். குலசேகரன் பரிசுகளை வழங்கினார். இந்த நிகழ்வில் கலந்துக்கொண்ட நாகராணி நகைக் கடை உரிமையாளர் பிரகாஷ் வெ. 2500 யை நன்கொடை வழங்கி ஆதரவு வழங்கினார்.

நாட்டில் உள்ள தமிழ்ப்பள்ளிகளின் வளர்ச்சிக்கு அரசாங்கம் நிதி உதவி செய்து வருவதாக குலசேகரன் தமதுரையில் தெரிவித்தார். பிரச்னைகளை எதிர் நோக்கும் பள்ளிகள் தொடர்ந்து மனுச் செய்யவேண்டும் என அவர் வலியுறுத்தினார். அதோடு , தமிழ்ப்பள்ளிகளில் மாணவர்களின் எண்ணிக்கை தொடர்ந்து சரிவுக் கண்டு வருவது கவலை அளிக்கிறது. இந்த நிலை தொடர்ந்து நீடித்தால் தமிழ்ப்பள்ளிகளின் எதிர்காலம் நிலை கேள்விக் குறியாகி விடும் , ஆகவே அதனை சரி செய்ய உரிய நடவடிக்கைகளை எடுக்க ஆவண செய்யவேண்டும் என்றும் குலசேகரன் கேட்டுக்கொண்டார். இங்கு இந்த நிகழ்வு சிறப்புடன் நடைபெற ஆதரவு வழங்கிய அனைவருக்கும் வடகிந்தா மாவட்ட தமிழ்ப்பள்ளி தலைமையாசிரியர் மன்றத் தலைவரும் கம்போங் சீமி தமிழ்ப் பள்ளி தலைமையாசிரியருமான ச. ஜெயகுமார் நன்றியைத் தெரிவித்துக்கொண்டார்.

 Tags
menang

SJKT MENGLEMBU

Valartamizh Vizha


வயது குறைந்த பெண்ணை கற்பழித்த பதின்ம வயது இளைஞன் கைது

ஜொகூர், லயாங்-லயாங்கில், 15 வயது யுவதியை கற்பழிந்த 18 வயது இளைஞன் ஒருவன் கைதுச் செய்யப்பட்டான்.

கடந்த புதன்கிழமை, பின்னிரவு மணி 1.30 வாக்கில், கழிவறைக்கு சென்ற மகளின் அலறல் சத்தம் கேட்டு ஓடி சென்று பார்த்த அவரது 56 வயது தாயாருக்கு அதிர்ச்சி காத்திருந்தது.

அங்கு மகள் குறை மாத கரு ஒன்றை பிரசவித்து இருந்ததே அதற்கு காரணம்.

இரத்த வெள்ளத்தில் காணப்பட்ட மகளை உடனடியாக, சுல்தானா அமினா மதுத்துவமனையில் சேர்ந்த அந்த தாய், அதிகாலை மணி 5.59 வாக்கில் அச்சம்பவம் தொடர்பில் போலீஸ் புகார் செய்தார்.

அந்த புகாரை அடுத்து, அந்த யுவதியை கற்பழித்தாக நம்பப்படும் ஆடவன், அதே நாள் மாலை மணி ஆறு வாக்கில் கைதுச் செய்யப்பட்டதை, குலாய் போலீஸ் தலைவர் சுப்ரிடெண்டன் தோக் பெங் இயோ உறுதிப்படுத்தினார்.

 Tags
a minor girl

A teenager

arrested for raping


நாட்டை உலுக்கிய கொடூர கொலை ; பின்னனி என்ன ?

கோலாலம்பூர், ஜன 18 – சிலாங்கூர், ரவாங் அருகில் ,PLUS நெடுஞ்சாலை ஓரத்தில் 6 கூறுகளாக உடல் ஒன்று வெட்டப்பட்டு, துணிப்பையில் திணித்து வீசப்பட்ட திகிலூட்டும் சம்பவம் , நேற்று மலேசியர்களை பெரும் அதிர்ச்சிக்குள்ளாகியிருந்தது. மிகவும் கொடுரமான நிலையில் கொலை செய்யப்பட்டு வீசப்பட்ட அந்த உடல் யாருடையது என இதுவரை தெரிய வராத நிலையில் , போலீசார் விசாரணையை தீவிரப்படுத்தி இருக்கின்றனர்.

சம்பவ இடத்தில் அடையாள ஆவணங்கள் இல்லை, உடலில் BCG தடுப்பூசி போட்டதற்கான தடயம் இல்லாதது ஆகியவை கொல்லப்பட்டவர் வெளிநாட்டவராக இருக்கக் கூடுமென இப்போதைக்கு போலீசார் யூகித்திருக்கின்றனர்.

சாலையோரத்தில் , தலையில்லாத நிலையில் இடுப்பின் மேற்பகுதி மட்டுமே இருந்த உடலின் ஒரு பகுதி கிடப்பதாக, பொது மக்களிடமிருந்து நேற்று போலிசுக்கு தகவல் கிடைத்தது .

அதையடுத்து , சம்பவ இடத்திற்கு சென்ற போலிசார் , வெளியே இருந்த உடல் பாகத்திற்கு அருகில் கருப்பு துணிப்பை ஒன்று இருப்பதைக் கண்டனர்.

அதை திறந்துபோது, மேலும் சில உடல் பாகங்கள் துண்டு துண்டாக வெட்டப்பட்டு திணிக்கப்பட்டிருந்ததைக் கண்டு பெரும் அதிர்ச்சிக்குள்ளாகினர்.

, இவ்வாண்டு தொடக்கத்தில் நாட்டை நடுங்க வைத்திருக்கும் கொடூரமான கொலை இதுவென போலிசார் வர்ணித்துருக்கும் நிலையில், இந்த பயங்கரை கொலை சம்பவத்துக்கான காரணத்தை அறிய போலீசார் பொதுமக்களின் உதவியையும் நாடியுள்ளனர்.

 Tags
A brutal murder

shook the country

What is the background?


உலகக் கிண்ண ஹாக்கிப் போட்டி தொடக்க ஆட்டத்தில்  மலேசியா தோல்வி

புபனேஸ்வர், ஜன 15 – உலகக் கிண்ண ஹாக்கிப் போட்டியில் சி பிரிவில் இடம்பெற்றுள்ள மலேசியா நேற்று தனது தொடக்க ஆட்டத்தில் நெதர்லாந்து அணியுடன் மோதியது. மும்முறை உலகக் கிண்ணத்தை வென்றிருக்கும் நெதர்லாந்து அந்த ஆட்டத்தில் 4 -0 என்ற கோல் கணக்கில் மலேசியாவை வீழ்த்தியது.

உலகின் மூன்றாம் நிலை சிறந்த குழுவாக கருதப்படும் நெதர்லாந்து இந்த ஆட்டத்தின் பெரும்பகுதியை தனது முழுக்கட்டுப்பாட்டில் வைத்திருந்தது. மலேசிய குழுவினர் அவ்வப்போது தாக்குதலை நடத்தியபோதிலும் நெதர்லாந்தின் தற்காப்பு அரணை மீறி ஊடுருவ முடியவில்லை. மலேசியா குழு நாளை சிலி குழுவுடன் மோதவிருக்கிறது.

இதனிடையே நேற்று நடைபெற்ற சி பிரிவுக்கான மற்றொரு ஆட்டத்தில்

New Zealand அணி 3-1 என்ற கோல் கணக்கில் Chile குழுவை வீழ்த்தியது.

B பிரிவுக்கான ஆட்டத்தில் ஜெர்மனி 3- 0 என்ற கோல் கணக்கில் ஜப்பானை வென்ற வேளையில் மற்றொரு ஆட்டத்தில் பெல்ஜியம் 5 – 0 என்ற கோல் கணக்கில் தென் கொரியாவை வீழ்த்தியது.

 Tags
4-0

beat

Hockey World Cup

malaysia

Netherlands

opener


109 ஆத்திச்  சூடியுடன்  அதன் பொருளை ஒப்புவிப்பதில் மலேசியாவில்  முதல் முறையாக  மகிழம்பு  தமிழ்ப் பள்ளி மாணவர்கள் சாதனை

ஈப்போ, ஜூலை 31 – ஔவை பெருந்தகை இயற்றிய 109 ஆத்திச்சூடியுடன் அதன் பொருள் விளக்கத்தையும் ஒப்புவிப்பதில் மலேசியாவில் முதல் முறையாக தமிழ்ப்பள்ளி மாணவர்கள் சாதனை செய்தனர். ஈப்போ மகிழம்பூ தமிழ்ப்பள்ளியைச் சேர்ந்த 109 மாணவர்களின் அந்த வெற்றி Amazing Malaysian Book of Record சாதனை புத்தகத்தில் இடம்பெற்றது. நேற்று காலை 9 மணியளவில் அந்த மாணவர்கள் அந்த சாதனையை புரிந்து பள்ளிக்கும் அவர்களது பெற்றோர்களுக்கும் பெருமை சேர்த்தனர். இந்த நிகழ்சியில் பேரா மாநில திணைக்களத்தின் தமிழ்ப்பள்ளிகள் பிரிவின் உதவி இயக்குனர் அர்ஜூனன் , வட கிந்தா மாவட்ட கல்வி இலாகா அதிகாரி Jamaluddin ஆகியோரும் கலந்துகொண்டனர்.

சாதனை படைத்த மாணவர்களுக்கு Amazing Malaysia Book Report இயக்கத்தின் பதக்கமும் நற்சான்றிதழும் வழங்கி சிறப்பிக்கப்பட்டனர். ஔவையின் 109 ஆத்திச்சூடியையும் அதன் பொருளையும் ஒப்புவித்து சாதனை படைத்த முதல் தமிழ்ப்பள்ளி என்ற விருதையும் மகிழம்பு தமிப்பள்ளி பெற்றது. பள்ளியின் ஆசிரியர்கள், பெற்றோர் ஆசிரியர் சங்கம், பள்ளி நிர்வாகம் ஆகியோரின் ஒத்துழைப்பினால் அந்த வரலாற்றுச் சாதனை ஏற்படுத்தப்பட்டுள்ளது.

 Tags
achievement

Makizlambu Tamil school Students


கம்பாரில்  புதிய மாவட்ட மருத்துவமனையை நிர்மாணிப்பதற்கு பேரா ஆர்வம்

ஈப்போ, பிப் 14 – கம்பாரில் புதிய மருத்துவமனையை நிர்மணிப்பதற்கு பேரா ஆர்வமாக இருப்பதாக அம்மாநில ஆட்சிக் குழு உறுப்பினர் A. Sivanesan தெரிவித்தார். புதிய பொது மருத்துவமனைகள் கட்டப்படும் திட்டம் எதுவும் இல்லையென கடந்த மாதம் சுகாதார அமைச்சர் டாக்டர் Zaliha Mustafa கூறியிருந்தாலும் கம்பாரில் புதிய மருத்துவமனை கட்டும் திட்டம் பாதிக்கப்படாது என சிவநேசன் நம்பிக்கைத் தெரிவித்தார். கம்பாரில் புதிய மருத்துவமனையை நிர்மாணிக்கும் திட்டம் 2019 ஆம் ஆண்டில் திட்டமிடப்பட்டதோடு அதற்கான நிலமும் அடையாளம் காணப்பட்டுள்ளதாக சிவநேசன் கூறினார். இத்திட்டத்திற்காக நிதி ஒதுக்கப்பட வேண்டியுள்ளது. பிரதமருடன் நடத்திய சந்திப்பின்போது மாநிலத்தின் மேம்பாட்டிற்காக 3 பில்லியன் ரிங்கிட் நிதியை பேரா மந்திரிபுசார் கோரியிருந்ததையும் அவர் சுட்டிக்காட்டினார். . இன்று இலவச மருத்துவ பரிசோதனை திட்டத்தை தொடக்கிவைத்த பின் செய்தியாளர்களிடம் பேசியபோது அவர் இதனை தெரிவித்தார்.

 Tags
in Kampar

Perak still keen

says exco man

to build new district hospital


கோழி  இறைச்சி   விநியோகம் போதுமாக  உள்ளது

ஜோகூர் பாரு, மார்ச் 27 – அடுத்த மாத இறுதி வாக்கில் கொண்டாடப்படும் என எதிர்பார்க்கப்படும் நோன்பு பெருநாள்வரை கோழி இறைச்சி விநியோகம் போதுமானதாக இருப்பதாக உள்நாட்டு வர்த்தக மற்றும் வாழ்க்கை செலவின அமைச்சர் Salahuddin Ayub தெரிவித்திருக்கிறார். விநியோகம் குறித்து பயனீட்டாளர்கள் கவலைப்பட வேண்டிய அவசியமில்லை. அதோடு நோன்பு பெருநாள் முடியும்வரை கண்காணிப்பு நடவடிக்கையை வலுப்படுத்தும்படி தமது அமைச்சின் அமலாக்க அதிகாரிகளுக்கு பணிக்கப்பட்டுள்ளதாகவும் அவர் கூறினார். ஒரு கிலோ 9 ரிங்கிட் 40 சென் என கோழி இறைச்சிக்காக அரசாங்கம் நிர்ணயித்துள்ள நடப்பு உச்சவரம்பு விலையை தொடர்ந்து பின்பற்றும்படி வர்த்தகர்களுக்கு Salahuddin Ayub ஆலோசனை தெரிவித்தார்.

 Tags
chicken

Says minister

supplies enough

until Raya


இன – சமய வெறுப்புணர்வை  தூண்டாதீர் ;  பிரதமர் கடும்  எச்சரிக்கை

கோலாலம்பூர் , மார்ச் 17 – இன மற்றும் சமய வெறுப்புணர்வு தூண்டுவோருக்கு எதிராக பிரதமர் டத்தோஸ்ரீ அன்வார் இப்ராஹிம் கடும் எச்சரிக்கையை விடுத்துள்ளார். இத்தகைய நடவடிக்கையில் ஈடுபடுவோரை அரசாங்கம் சகித்துக்கொள்ளாது என்றும் அவர் தெரிவித்துள்ளார். அதோடு இனங்களுக்கிடையே வெறுப்புணர்வு தீயை மூட்டுவதற்கு மேற்கொள்ளப்படும் எந்தவொரு முயற்சியையும் கண்காணிக்கும்படி அதிகாரிகளுக்கு தாம் பணித்திருப்பதாக இன்று நடைபெற்ற செய்தியாளர் கூட்டத்தில் அன்வார் தெரிவித்தார்.

குறிப்பிட்ட சில தரப்பினர் வெறுப்பு அல்லது அவநம்பிக்கையை சவாலாக பயன்படுத்தி வருகின்றனர். இதனை பயன்படுத்திக்கொண்டு சிலர் நாட்டின் ஒற்றுமையை சீர்குலைக்கக்கூடும் என்றும் அன்வார் நினைவுறுத்தினார். அனைத்து இன மக்களின் அமைதி மற்றும் ஐக்கியத்தை தற்காப்பதில் தாமும் அமைச்சரவை உறுப்பினர்களும் உறுதிப்படுத்துவோம் . நாட்டின் அமைதியை சீர்குலைக்கும் எந்தவொரு நடவடிக்கையையும் நாங்கள் சகித்துக்கொள்ள மாட்டோம் என அமைச்சரவை கூட்டத்திற்குப் பின் செய்தியாளர்களிடம் பேசியபோது அன்வார் தெரிவித்தார்.

 Tags
Don't fan

racial slurs

says Pm in stern warning


நஜீப்பின்  வங்கிக் கணக்கில்  நன்கொடை  வந்தது  என்னிடம்   தெரிவிக்கவில்லை  – ஷெட்டி சாட்சியம்

கோலாலம்பூர், ஜூலை 27 – நஜீப் வங்கிக் கணக்கில் நன்கொடைகள் வரவு வைக்கப்பட்டது தொடர்பில் தம்மிடம் வங்கி அதிகாரிகள் எவரும் தெரிவிக்கவில்லையென பேங்க் நெகாராவின் முன்னாள் கவர்னரான Zeti Akhtar Aziz உயர்நீதிமன்றத்தில் தெரிவித்தார். 2011 ஆம் ஆண்டு ஜனவரி 28 ஆம் தேதி தமது அலுவலகத்தில் AMBank கின் நிர்வாக இயக்குனர் Cheah Tek Kuang தம்மை சந்தித்தாகவும் அந்த பொருளகத்தில் நஜீப் கணக்கு திறந்திருப்பதை மட்டுமே கூறியதாக Zeti தெரிவித்தார். நஜீப்பின் வங்கிக் கணக்கு MR என AMBANK ங்கில் ரகசியமாக குறிக்கப்பட்டிருந்ததையும் சியா தம்மிடம் தெரிவித்தாக நஜீப் மீதான 1 எம்.டி.பி வழக்கு விசாரணையில் சாட்சியம் அளித்போது Zeti இன்று தெரிவித்தார்.

அந்த ரகசிய முறையின் கீழ் வங்கிக் கணக்கு வைத்திருப்பவரின் பெயரை மூன்றாவது தரப்பு பார்க்க முடியாது. இது தொடர்பாக வேறு எதுவும் விவாதிக்கப்படவில்லை . அதோடு அந்த சந்திப்பு மிகவும் விரைவாகவே முடிந்தது. நன்கொடையுகள் நஜீப்பின் வங்கிக் கணக்கில் வரவு வைக்கப்பட்டது குறித்தும் சியா தெரிவிக்கவில்லையென Zeti கூறினார். வங்கியின் விதிமுறைக்கு ஏற்பவே 2011ஆம் ஆண்டில் நஜீப் வங்கிக் கணக்கை திறந்திருந்தார் என்பதையும் Zeti உறுதிப்படுத்தினார்.

 Tags
court hears

for Najib

Zeti not informed of incoming ‘donations’


பெய்ஜிங்கில் ஆசிரியரால் இரும்பு அடிக்கோளால் தாக்கப்பட்ட மாணவி; மண்டை ஓடு உடைந்ததால் அறுவை சிகிச்சை

பெய்ஜிங், செப் 19 – ஆசிரியர் இரும்பு அடிக்கோளால் அடித்ததன் விளைவாக, சீனாவில் ஒன்பது வயது மாணவி ஒருவருக்கு மன்டை ஓடு உடைந்து அவசர அறுவை சிகிச்சைக்காக மேற்கொள்ளப்பட்டது

கடந்த செப்டம்பர் 6ஆம் திகதி நிகழ்ந்த இச்சம்பவத்திற்கான காரணம் என்ன என்பது இன்னும் கண்டறியப்படவில்லை.

சம்பந்தப்பட்ட ஆசிரியர், இரும்பு அடிக்கோளால் அடித்ததன் விளைவாக அம்மாணவியின் தலையில் பலத்த காயம் ஏற்பட்டுள்ளது. உடனே அந்த ஆசிரியர் அம்மாணவியை மருத்துவமனைக்கு அழைத்து சென்றுள்ளார்.

சோதனையில், மாணவிக்கு சிராய்ப்பு காயம் மட்டுமே ஏற்பட்டிருப்பதாகவும் பெற்றோரின் அனுமதி இல்லாமல் சிகிச்சை அளிக்க முடியாது என மருத்துவர்கள் தெரிவித்துள்ளனர்.

ஆகையால், பள்ளி நிர்வாகம் பெற்றோருக்கு தகவல் தெரிவிக்க மருத்துவமனைக்கு விரைந்த பெற்றோர் மகளுக்கு முழு பரிசோதனை செய்யப்பட வேண்டும் என கேட்டுக் கொண்டுள்ளனர்.

அதன் அடிப்படையில் முழு பரிசோதனை மேற்கொள்ளபட்டபோது அம்மாணவியின் மண்டை ஓடு உடைந்திருப்பதும், தலையில் எலும்புத் துண்டுகள் இருந்ததையும் மருத்துவர்கள் கண்டு பிடித்ததோடு , உடனடியாக அறுவை சிகிச்சையும் மேற்கொள்ளப்பட்டது.

5 மணி நேர அறுவை சிகிச்சைக்கு பின் மருத்துவமனையில் தீவிர கண்காணிப்பில் அம்மாணவி இருப்பதாக அவரது தந்தை தெரிவித்துள்ளார்.

இதற்கிடையில் இச்சம்பவம் போலிசாரால் விசாரிக்கப்பட்டு வருகிறது.

 Tags
dengan pembaris logam

lepas dipukul guru

Murid dibedah


மகிழ்ச்சி குடும்ப  பிணைப்பை  சித்திரை   புத்தாண்டு  வலுப்படுத்த வேண்டும்  -டத்தோஸ்ரீ அன்வார்

கோலாலம்பூர், ஏப் 14 – இன்று சித்திரை பெருநாளை கொண்டாடும் அனைத்து தமிழர்களுக்கும் பிரதமர் டத்தோஸ்ரீ அன்வார் தமது வாழ்த்துக்களை தெரிவித்துக் கொண்டார். இன்றைய புத்தாண்டு மகிழ்ச்சியையும் குடும்ப உறுப்பினர்களிடையே வலுவான பிணைப்பையும் ஏற்படுத்த வேண்டும் என அவர் வலியுறுத்தினார். நாட்டில் உள்ள அனைத்து மலேசியர்களும் ஐக்கியம், மற்றும் பரஸ்பர மதிப்பை நிலைநாட்டுவதுடன் அதனை வலுப்படுத்த வேண்டும் என அன்வார் கேட்டுக்கொண்டார். அதோடு வைசாகி புத்தாண்டை கொண்டாடும் சீக்கியர்களுக்கும் அன்வார் தமது புத்தாண்டு வாத்துக்களை தெரிவித்துக்கொண்டார்.

 Tags
bond picture

Datuk Sri Anwar

happiness family

New Year to

strengthen want


காதல் மோசடி  திட்டத்தில்  183,000 ரிங்கிட்டை  ஆடவர் இழந்தார்

குவந்தான், மார்ச் 29 – முகநூலில் மூன்று மாதங்களுக்கு முன் அறிமுகமான பெண் ஒருவரிடம் Love Scam மோசடியில் ஆடவர் ஒருவர் 183,000 ரிங்கிட்டை இழந்துள்ளார். அப்பெண் தம்மை காதலிப்பதோடு திருமணம் செய்துகொள்வதாக வாக்குறுதி அளித்ததால் அவருக்கு தனிப்பட்ட கடனையும் அந்த ஆடவர் வழங்கியிருக்கிறார். 10முறை அந்த பெண்ணின் வங்கிக் கணக்கில் பணத்தை பட்டுவாடா செய்திருப்பதாகவும் அவற்றில் தமது இ.பி.எப் பணமும் அடங்கும் என பாதிக்கப்பட்ட அந்த ஆடவர் போலீசில் புகார் செய்துள்ளார். மனைவி இறந்ததைத் தொடர்ந்து கடந்த ஜனவரி மாதம் அறிமுகமான அப்பெண்ணுக்கு அவரது இரண்டு வங்கிக் கணக்கில் அந்த ஆடவர் பணத்தை பட்டுவாடா செய்துள்ளார் என Pahang போலீஸ் தலைவர் டத்தோஸ்ரீ Ramli Mohamed Yoosuf கூறினார்.

 Tags
000

due to

Loses

love scam

RM183

Widower


உலகின் மிக நீளமான பர்மிய மலைப்பாம்புடன் ‘குஸ்தியா’? ; குலை நடுங்க வைக்கும் காணொளி வைரல்

புளோரிடா, ஜூலை 17 – உலகின் மிக நீளமான பர்மிய வகை மலைப்பாம்புடன் ஆடவர் ஒருவர் “மல்யுத்தம்” புரியும் காணொளி ஒன்று வைரலாகியுள்ளது.

22 வயது ஜேக் வலெரி எனும் அந்நபர், உள்நாட்டு நேரப்படி, கடந்த திங்கட்கிழமை பின்னிரவு மணி ஒன்று வாக்கில், பிக் சைப்ரஸ் தேசிய வனப் பகுதியில், 5.8 மீட்டர் அல்லது 51 அடி நீளமும், 56.7 கிலோகிராம் எடையும் கொண்ட அந்த அரிய பாம்பை கண்டதாக கூறப்படுகிறது.

அவ்வாடவர், தனது உடலை பிடித்து வளைத்து முறுக்க முற்படும் அந்த மலைப்பாம்புடன் சளைக்காமல் போராடு காணொளி, பிரபல Glades Boys-சின் duo சமூக ஊடகத்தில் பகிரப்பட்டதை தொடர்ந்து வைரலானது.

புல் தரையில் அந்த பாம்பை பிடித்துக் கொண்டு வெலரி விழுந்து புரள்கிறார். பாம்பின் வாயிலை பிடித்து இழுந்து நண்பர் ஒருவர் வெலரிக்கும் உதவும் காட்சிகள் அந்த காணொளியில் இடம் பெற்றுள்ளன.

“அந்த பாம்பை விவரிக்க வார்த்தையே இல்லை. அதனை இராட்சத மலைப்பாம்பு என கூறினால் கூட மிகவும் சாதாரணமாக தோன்றும்” என Glades Boys தனது இன்ஸ்டாகிராம் ஊடகத்தில் பதிவிடப்பட்டுள்ளது.

வெலரி பிடித்தது, உலகிலேயே மிக நீளமான மலைப்பாம்பு என்பதை, புளோரிடா வனவிலங்கு துறை உறுதிப்படுத்தியுள்ளது.

சாதாரணமாக பர்மிய மலைப்பாம்புகள் 1.8 மீட்டரிலிருந்து 2.7 மீட்டர் நீளம் வரையில் மட்டுமே இருக்கும். வெலரி பிடித்த மலைப்பாம்புடன் ஒப்பிடுகையில், அது மூன்றில் ஒரு பங்கு நீளம் மட்டுமே என்பது குறிப்பிடத்தக்கது.

 Tags
Lelaki ‘gusti’

terpanjang dunia

ular sawa Burma


6  மாநில   தேர்தல்களில்  வாரிசான்  போட்டியிடாது

கோத்தா கினபாலு, மே11 – விரைவில் தீபகற்ப மலேசியாவிலுள்ள ஆறு மாநிலங்களில் நடைபெறும் தேர்தல்களில் வாரிசான் கட்சி பங்கேற்காது. எனினும் அந்த தேர்தலில் ஒற்றுமை அரசாங்கத்தின் வேட்பாளர்களை வாரிசன் ஆதரிக்கும் என வாரிசான் கட்சியின் தலைவரான டத்தோஸ்ரீ முகமட்ட ஷாபி அப்டால் தெரிவித்தார். நாங்கள் மாநிலங்களில் நடைபெறும் தேர்தலில் போட்டியிட மாட்டோம் என ஒற்றுமை அரசாங்க தலைவர்களிம் கூறிவிட்டதோடு ஒற்றுமை அரசாங்கத்தின் வேட்பாளர்களை ஆதரிப்போம் என்பதையும் ஏற்கனவே தெரிவித்து விட்டோம் என ஷாபி அப்டால் கூறினார்.

 Tags
in upcoming stater

polls says Shafie

Warisan will not contest


மைவி கார் மீது மரம் சாய்ந்தது ; ஓட்டுனர் உயிர் தப்பினார்

தலைநகர், ஜாலான் அம்பாங் பெட்ரோல் நிலையத்திற்கு அருகே, மைவி கார் மீது மரம் ஒன்று திடீரென சாய்ந்த சம்பவத்தால், வாகனமோட்டிகள் அதிர்ச்சியடைந்தனர்.

எனினும், சம்பவத்தின் போது சம்பந்தப்பட்ட காரில் இருந்த ஆடவர் காயம் எதுவும் இன்றி அதிஷ்டவசமாக உயிர் தப்பினார்.

இரவு மணி 10.09 வாக்கில் அவசர அழைப்பு கிடைத்ததை அடுத்து, சம்பவ இடத்திற்கு விரைந்த தீயணைப்பு மீட்புப் படை வீரர்கள், மரத்தை வெட்டி சம்பந்தப்பட்ட ஆடவரை பாதுகாப்பாக மீட்டனர்.

கோலாலம்பூர் மாநகர் மன்ற பணியாளர்களின் உதவியோடு, இரவு மணி 11.14 வாக்கில், மரத்தை அகற்றி துப்புரவு பணிகள் முடிவுக்கு கொண்டு வரப்பட்டன.

 Tags
a car

by a

fallen tree

was hit


ஆடவரை கொள்ளையிட்டு, காயப்படுத்தியதாக வியாபாரிக்கு எதிராக குற்றச்சாட்டு

ஈப்போ, ஆகஸ்ட்டு 14 – ஆடவர் ஒருவரிடமிருந்து கொள்ளையிட்டதோடு, அவரை காயப்படுத்தியதாக வியாபாரிக்கு எதிராக இன்று செஷன்ஸ் நீதிமன்றத்தில் குற்றம்சாட்டப்பட்டது.

எனினும், தமக்கு எதிரான அந்த குற்றச்சாட்டுகளை மறுத்து, 34 வயது சுல்ஹெல்மி அப்துல் வஹாப் எனும் அந்த ஆடவன் விசாரணை கோரினான்.

ஜூலை பத்தாம் தேதி, இரவு மணி 8.30 வாக்கில், ஜாலான் குட்வாராவில், 42 வயது நபரை கொள்ளையிட்டதோடு, வேண்டுமென்றே அவரை காயப்படுத்தியதாக, சுல்ஹெல்மிக்கு எதிராக குற்றம்சாட்டப்பட்டுள்ளது.

குற்றம் நிரூபிக்கப்பட்டால், 20 ஆண்டுகள் வரையிலான சிறைத் தண்டனை, அபராதம், பிரம்படி ஆகியவை விதிக்கப்படலாம்.

சுல்ஹெல்மியை ஐயாயிரம் ரிங்கிட் உத்தரவாதத் தொகையிலும், தனிநபர் உத்தரவாதத்தின் பேரிலும் விடுவிக்க நீதிமன்றம் அனுமதி இன்று வழங்கியது.

இவ்வழக்கு விசாரணை செப்டம்பர் 14-ஆம் தேதி செவிமடுக்கப்படும்.

 Tags
mencederakan lelaki

merompak

Peniaga didakwa


ஊழல் குற்றச்சாட்டை  அடுத்து  பெர்சாத்து தகவல் பிரிவு தலைவர் பொறுப்பிலிருந்து வான் சைபூல் விலகல்

கோலாலம்பூர், பிப் 22 – நேற்று நீதிமன்றத்தில் ஊழல் குற்றச்சாட்டு சுமத்தப்பட்ட டத்தோ வான் சைபூல் வான் ஜான் ( Datuk Wan Saiful Wan Jan), பெர்சாத்து கட்சியின் தகவல் பிரிவு தலைவர் பொறுப்பிலிருந்து விலகும் முடிவை எடுத்திருக்கிறார்.

தமது அந்த முடிவை, கட்சியின் தலைவர் டான் ஶ்ரீ முஹிடின் யாசினிடம் தெரிவித்திருப்பதாக அவர் கூறினார்.

தற்போதைக்கு தமது பெயருக்கு ஏற்பட்ட களங்கத்தை நீக்கும் முயற்சியில் கவனம் செலுத்தப்போவதாக அவர் குறிப்பிட்டார்.

நேற்று சேஷன் நீதிமன்றத்தில் நிறுத்தப்பட்ட வான் சைபூல் மீது , Jana Wibawa திட்டம் தொடர்பில் 69 லட்சம் ரிங்கிட் கையூட்டு கேட்டதாகவும் வாங்கியதாகவும் இரு குற்றச்சாட்டுகள் சுமத்தப்பட்டன.

 Tags
Bersatu Information Chief

from the position of

Wan Saiful resigned


சுங்கை பெசாரில் வெகு நாட்களாக அதிகாரிகளுக்கு ‘டிமிக்கி’ கொடுத்து வந்த கரடி பிடிப்பட்டது

சிலாங்கூர், சுங்கை பெசாரிலுள்ள, பாரிட் 5 கம்போட் (Parit 5 Gambut) தோட்டப் பகுதியில், வெகு நாட்களாக சுற்றி திரிந்த சூரியக் கரடி பிடிப்பட்டது.

அதிகாலை மணி நான்கு வாக்கில், கூண்டில் சிக்கிக் கொண்டிருந்த அந்த ஆண் கரடி குறித்து, பொதுமக்கள் தகவல் வழங்கியதாக, Perhilitan – வனவிலங்கு தேசிய பூங்கா பாதுகாப்பு துறை இயக்குனர் டென்னிஸ் தென் சூன் யுங் தெரிவித்தார்.

சுமார் இரண்டு மணி நேரத்திற்கு பின் சம்பவ இடத்தை அடைந்த அதிகாரிகள், மயக்க மருந்தை செலுத்தி அதனை பிடித்தனர்.

தற்சமயம், சுங்கை பெசார் Perhilitan அலுவலகத்திற்கு கொண்டு செல்லப்பட்டுள்ள அந்த கரடி, விரைவில் ஆள் நடமாட்டம் இல்லாத பாதுகாப்பான வனப்பகுதியில் விடப்படும் என கூறப்படுகிறது.

முன்னதாக, கரடி ஒன்று கூண்டில் சிக்கிக் கொண்டிருக்கும் காணொளி ஒன்று வைரலானது குறிப்பிடத்தக்கது.

 Tags
is finally trapped

The sun bear


28  ஆண்டுகளாக தினசரி இளநீர் உட்கொண்டு  உயிர் வாழ்கிறார் பாலகிருஷ்ணன்

புதுடில்லி , மார்ச் 10 – நோயினால் பாதிக்கப்பட்ட இந்திய ஆடவர் ஒருவர் கடந்த 28ஆண்டுகளாக தினசரி இளநீரை மட்டுமே உட்கொண்டு வாழ்ந்து வருகிறார். எதை சாப்பிட்டாலும் உடனடியாக வாந்தியினால் அவதிக்குள்ளாகிவரும் GERD எனப்படும்

Refluks gastro -Esofageal என்ற இரையக உணகுழலியப் பின்னோட்ட நோயினால் பாலகிருஷ்ணன் பாலாயி அவதியுற்று வந்தார்.

இந்நோய்க்கு உள்ளானவர்கள் அவர்களது இரைப்பையிலிருந்து உணவுக்குழாய்க்கு இரைப்பைச் சாறும் உணவுகளும் பின்நோக்கி தள்ளப்படுகின்றன . தினசரி இளநீரை மட்டும் உட்கொள்வதால் தற்போது தாம் ஆரோக்கியமாகவும் சுறுசுறுப்பாகவும் இருப்பதாக இதற்கு முன் நடமாட முடியாத நிலைமைக்கு உள்ளாகியிருந்த பாலகிருஷ்ணன் தெரிவித்தார். இளவயதில் சிறந்த காற்பந்து விளையாட்டாளராகவும் இருந்துவந்த பாலகிருஷ்ணன் 35 வயதில் GERD நோய்க்கு உள்ளானார். அதிலிருந்து இளநீரை அருந்திவிட்டு உள்ளேயுள்ள இளைநீரை உட்கொள்வது மட்டுமே தினசரி உணவாகிவிட்டதாக அவர் கூறினார்.

 Tags
Eat coconut

every day

for 28 years


சொக்சோவின்  ஹரிராயா  பொது உச்சரிப்பில் மனிதவள அமைச்சர்  சிவகுமார்  கலந்து சிறப்பித்தார்

கோலாலம்பூர், மே 15- ஹரிராயா பெருநாளை முன்னிட்டு சொக்சோ நிறுவனத்தின் ஏற்பாட்டில் இன்று பொது உச்சரிப்பு ஜாலான் அம்பாங்கில் உள்ள சொக்சோ கட்டிட வளாகத்தில் மிகவும் சிறப்பாக நடைபெற்றது. சொக்சோ நிறுவனத்தின் தலைவர் டத்தோஸ்ரீ சுபாஹான் கமால், சொக்சோ நிறுவனத்தின் தலைமை செயல் முறை அதிகாரி டத்தோஸ்ரீ டாக்டர் அஸ்மான் தலைமையில் நடைபெற்ற இந்த பொது உச்சரிப்பில் மனிதவள அமைச்சர் வி. சிவகுமார் கலந்து சிறப்பித்தார். சொக்சோ இயக்குநர் டி . கண்ணன் உட்பட சொக்சோ ஊழியர்களும் திரளாக இந்த பொது உச்சரிப்பில் கலந்து சிறப்பித்தனர் என்பது குறிப்பிடத்தக்கது.

 Tags
celebrated

He attended and

of Manpower Siva Kumar

pronunciation Minister

Sosco's Hariraya In general


தென்கொரியாவில் தொடர்மழை – 13 நகரங்களில் வெள்ளம், நிலச்சரிவு; 20 பேர் பலி

தென்கொரியா ஜூலை 16 – தென்கொரியாவில் தொடர் மழை காரணமாக 13 நகரங்களில் நிலச்சரிவு மற்றும் வெள்ளம் ஏற்பட்ட நிலையில், 20க்கும் மேற்பட்டோர் உயிரிழந்தனர்.

நாட்டின் 13 நகரங்களில் ஒரே இரவில் நிலச்சரிவுகள் மற்றும் தற்காலிக மின்வெட்டு ஏற்பட்டது. மத்திய கோசன் மாவட்டத்தில் அணை நிரம்பியதையடுத்து, 6,000க்கும் மேற்பட்ட மக்கள் உடனடியாக வெளியேற்றப்பட்டனர்.

மொத்தம் 14 பேர் காணாமல் போயிருப்பதாகவும், கூறப்படுகிறது. வடக்கு சுங்சியோங் மாகாணத்தில் நிலச்சரிவு காரணமாக தண்டவாளத்தின் மீது மண் விழுந்ததால் ரயில் ஒன்று தடம் புரண்டது.

நாட்டின் பெரும்பாலான பகுதிகளில் தொடர்ந்து கனமழை பெய்யும் என வானிலை ஆய்வு மையம் அறிவித்துள்ளதால், பலி எண்ணிக்கை உயரக்கூடும் என அஞ்சப்படுகிறது.

 Tags
floods kill more than 20 thousands evacuated

S Korea landslides


பள்ளிகளில் கைப்பேசிக்கு தடை – யுனெஸ்கோ முக்கிய எச்சரிக்கை

ஜூலை 27 – பள்ளி மாணவர்களுக்கு மத்தியில் கைப்பேசிகளின் பயன்பாடு அதிகளவில் இருந்து வருவதால் பள்ளிகளில் அதற்கு தடை விதிக்க வேண்டும் என யுனெஸ்கோ (UNESCO) வலியுறுத்தியுள்ளது.

கொரோனா தொற்று காலத்தில் பள்ளி மாணவர்களுக்கு காணொலி மூலமாக வகுப்புகள் நடைபெற்ற நிலையில், மாணவர்களின் மத்தியில் நவீன கைப்பேசிகளின் பயன்பாடு அதிகரிக்க துவங்கியதாக கூறப்படுகிறது.

நாளுக்கு நாள் டிஜிட்டல் தொழில்நுட்பத்தின் வளர்ச்சி அதிகரித்து வருவதால் மாணவர்களின் கல்வித்திறன் மிகவும் குறைந்து வருவதாக யுனெஸ்கோ தெரிவித்துள்ளது.

“பொருளாதாரத்தில் நலிந்த பிரிவினரை தவிர உலகம் முழுவதும் டிஜிட்டல் தொழில்நுட்பம் வளர்ந்துள்ளது. இது மாணவர்களின் மத்தியில் பிரிவினையை ஏற்படுத்துவதோடு மட்டுமல்லாமல் உணர்ச்சியையும் அதிக அளவில் பாதிக்கிறது” என்று யுனெஸ்கோ எச்சரித்துள்ளது.

 Tags
in schools

UNESCO calls for global ban on smartphones


இயந்திரத்தில்  தீ  ; நேப்பாள விமானம்  அவசரமாக தரையிறக்கம்

காட்மண்டு , மார்ச் 10 – நேப்பாள விமானத்தின் இரண்டு இயந்திரங்களில் ஒன்றில் தீப்பிடித்ததற்கான அறிகுறி ஏற்பட்டதை தொடர்ந்து அந்த விமானம் அவசரமாக தரையிறக்கப்பட்டது. காட்மண்டுவிலிருந்து பைரஹவா நகருக்கு 78 பேருடன் Shree Airlines விமானம் சேவையில் ஈடுபட்டிருந்தபோது அந்த விமானத்தின் இயந்திரத்தில் தீ ஏற்பட்டதற்காக அறிகுறியை விமானி கண்டறிந்து உடனடியாக கட்டுப்பாட்டு நிலையத்திற்கு தகவல் கொடுத்தார். இதனைத் தொடர்ந்து அவ்விமானத்தை தரையிறக்கும்படி உத்தரவு பிறக்கப்பட்டது . காட்மண்டு விமான நிலையத்தில் அவசரமாக தரையிறங்கப்பட்ட அந்த விமானத்தில் இருந்த அனைத்து பயணிகளும் பாதுகாப்புடன் வெளியேற்றப்பட்டதாக Shree Airline விமான நிறுவனத்தின் பேச்சாளர் Anil Manandhar தெரிவித்தார்.

 Tags
landing after indication

makes emergency

Nepal plane

of fire in engine


நிலநடுக்கத்தில்  உயிர்தப்பியோரை  கண்டறியும்   முயற்சியில்  தொடர்ந்து  பின்னடைவு

இஸ்தான்புல், பிப் 9 – Turkiyeயே மற்றும் சிரியாவில் நிகழ்ந்த நிலநடுக்கத்தில் உயிர்தப்பியவர்களை கண்டறியும் முயற்சியில் மீட்புக் குழுவினர் தொடர்ந்து பின்னடைவை சந்திக்து வருகின்றனர். இடிபாடுகள் மிகவும் மோசமாக இருப்பதால் அதில் சிக்கிக்கொண்டிருப்பவர்களை உடனடியாக மீட்க முடியும் என்பதில் சந்தேகம் ஏற்பட்டுள்ளது. கடந்த 10 ஆண்டு காலத்தில் திங்கட்கிழமை ஏற்பட்ட அந்த

நில நடுக்கம் மிகவும் மோசமானது என மீட்பு பணியாளர்கள் தெரிவித்தனர். இன்று காலைவரை மாண்டவர்களின் எண்ணிக்கை 12,000 பேராக அதிகரித்துள்ளது. இந்த எண்ணிக்கை மேலும் அதிகரிக்கும் என துருக்கியே அதிபர் Tayyip Erdoan தெரிவித்துள்ளார். அதோடு அந்த பேரிடரில் ஆயிரக்கணக்கான மக்கள் காயம் அடைந்துள்ளனர்.

 Tags
fading

finding survivors is

The hope of


ஆள் மாறாட்டம் செய்கிறாரா ரஷ்ய அதிபர் புதின்? உக்ரேனின் மிரள வைக்கும் குற்றச்சாட்டு

ரஷ்யாவில் நேற்று நடைபெற்ற நிகழ்ச்சி ஒன்றில் கலந்து கொண்டது அந்நாட்டு அதிபர் விளாடிமிர் புதின் அல்ல எனும் உக்ரேனின் பகீர் குற்றச்சாட்டு உலக நாடுகளை மிரள வைத்துள்ளது.

நீண்ட காலமாகவே புதினை அந்த குற்றச்சாட்டு சுற்றி வந்தாலும், உக்ரேனுக்கு எதிரான போருக்கு பின்னர் அது மேலும் வலுத்திருப்பதாகவே கூறப்படுகிறது.

குறிப்பாக, தோற்றத்தில் தன்னைப் போலவே இருப்பவர்களை, புதின் ஆள் நடமாட்டத்திற்கு பயன்படுத்துவதாகவும், பொது நிகழ்ச்சிகளுக்கு அழைத்து வருவதாகவும் உக்ரேனின் உளவு பிரிவு குற்றச்சாட்டி வருகிறது.

பிளாஸ்டிக் சர்ஜரி அறுவை சிகிச்சை வாயிலாக, அச்சி அசல் தன்னைப் போலவே இருக்கும் மூன்று பேரை புத்தின் உருவாக்கியுள்ளதாக கூறப்படுவதும் அதில் அடங்கும்.

உக்ரேனுக்கு எதிரான படையெடுப்பால் தமது உயிருக்கு அச்சுறுத்தல் இருப்பதாக எண்ணுவதாலும், புற்றுநோயால் உடல்நலம் மிகவும் மோசமடைந்து விட்டதாலும், கிரெம்லின் மாளிகைக்குள் பதுங்கிக் கொண்டு, தன்னை போல உருவ ஒற்றுமை உள்ள நபர்களை அவர் உலவ விடுவதாகவும் உக்ரேன் குற்றம்சாட்டுகிறது.

எனினும், அந்த குற்றச்சாட்டை கிரெம்லின் மாளிகை பலமுறை திட்டவட்டமாக மறுத்துவிட்ட போதிலும், நேற்று நடைபெற்ற ரஷ்யாவின் வெற்றி விழா கொண்டாட்டத்தில் கலந்து கொண்டது புதினே கிடையாது என மீண்டும் சர்ச்சை கிளம்பியுள்ளது.

 Tags
Accusation

doing a job

Is Russian

President Putin

Ukraine's alarming


ஆறு மாநில தேர்தலில்  அம்னோவின்  வாய்ப்பு  மோசமாக இருக்கும்  –  நோ ஒமார்

கோலாலம்பூர், ஜன 17 – எதிர்வரும் அம்னோ தேர்தலில் தலைவர் மற்றும் துணைத்தலைவர் பதவிகளுக்கு எவரும் போட்டியிடக்கூடாது என முடிவு செய்யப்பட்டதைத் தொடர்ந்து ஆறு மாநில தேர்தல்களில் அம்னோ வேட்பாளர்களின் வெற்றி வாய்ப்புகள் மிகவும் மோசமாக இருக்கும் என சிலாங்கூர் அம்னோ தொடர்பு குழுவின் முன்னாள் தலைவர் Noh Omar அச்சம் தெரிவித்துள்ளார். மே மாதம் 19 ஆம் தேதி நடைபெறும் அம்னோ தேர்தலில் கட்சித் தலைவர் அகமட் ஸாஹிட் ஹமிடி மற்றும் துணைத்தலைவர் முகமட் ஹசான் ஆகியோருக்கு போட்டியிருக்கக்கூடாது என்ற தீர்மானத்திற்கு அம்னோ பேராளர்கள் ஆதரவு தெரிவித்துள்ளனர். மாநில தேர்தலுக்கு முன் கட்சியின் ஒற்றுமையை நிலைநாட்ட வேண்டிய அவசியத்தை கருதி அந்த தீர்மானத்திற்கு அம்னோ தலைவர்களும் பேராளர்களும் ஆதரவு தெரிவித்தனர்.

15ஆவது பொதுத் தேர்தல் முடிவடைந்து ஆறு மாதத்திற்கு பின் கட்சித் தேர்தலை நடத்தலாம் என்று கடந்த ஆண்டு அம்னோ பொதுபேரவையில் தீர்மானம் நிறைவேற்றப்பட்டபோதும் அம்னோ இதே காரணத்தைத்தான் தெரிவித்தது. இறுதியில் 15ஆவது பொதுத் தேர்தலில் அம்னோ 26 நாடாளுமன்ற தொகுதிகளை மட்டுமே வென்றது. இப்போது இதே காரணம் மீண்டும் பயன்படுத்தப்படுவதால் ஆறு மாநில தேர்தல்களில் அம்னோ வேட்பாளர்கள் நிராகரிக்கப்படலாம் என தாம் அஞ்வதாக நோ ஒமார் தமது முகநூலில் வெளியிட்ட அறிக்கையில் தெரிவித்திருக்கிறார்.

 Tags
badly will be

In the election

Noh omar

six states

Umno Opportunity


பெர்லிசில்  4 இலக்க  லாட்டரி  கடைகள்  இன்று முதல்  மூடப்படுகின்றன

கங்கார், ஜூலை 22 – கங்காரில் Jalan Bukit Lagi யிலுள்ள நான்கு இலக்கு லாட்டரி கடை நேற்று தனது வர்த்தகத்தை முதல் முறையாக நிறுத்திக் கொண்டது. நான்கு இலக்கு லாட்டரி டிக்கெட்டை விற்பனை செய்யும் கடைகளுக்கான வர்த்கம் பெர்லீசில் திங்கட்கிழமையோடு ஒரு முடிவுக்கு வருவதைத் தொடர்ந்து பாஸ் கட்சி தலைமையிலான பெர்லீஸ் மாநிலத்தில் முதலாவது நான்கு இலக்கு கடை மூடப்பட்டது. மாநிலத்தில் செயல்படும் ஆறு சூதாட்ட கடைகளின் லைசென்ஸ்சுகள் புதுப்பிக்கப்படவில்லையென கங்கார் நகரான்மைக் கழகம் தெரிவித்துள்ளதாக இணையத்தள பதிவேடு ஒன்று நேற்று தகவல் வெளியிட்டது. அவற்றில் மூன்று கடைகள் கங்காரிலும், இரண்டு கடைகள் பாடாங் பெசாரிலும் மற்றொன்று Kuala Perli சிலும் உள்ளன. Kelantan. Trengganu மற்றும் கெடாவுக்கு பின் நான்கு இலக்க லட்டரி டிக்கெட் கடைகளுக்கான வர்த்தகத்தை மூடும் பாஸ் கட்சி நிர்வாகத்திலுள்ள நான்காவது மாநிலமாக பெர்லீஸ் ஸ் விளங்குகிறது.

 Tags
as ban takes effect

closes shop

Perlis 4D outlet


இந்த தீயை அணைக்கவா எங்களை அழைத்தீர்கள்? இதெல்லாம் ரொம்ப நக்கல்

கோலாலம்பூர், ஜூன் 19 – “எங்கள் வீட்டின் அருகே தீ ஏற்பட்டுள்ளது. ஒரே புகை மண்டலமாக உள்ளது. தயவுப்செய்து உடனே வாருங்கள்” என அவசர அழைப்பு கிடைத்து சம்பவ இடத்திற்கு விரைந்த தீயணைப்பு குழுவினருக்கு காத்திருந்தது அதிர்ச்சி.

காரணம் அந்த தீ, கொஞ்சம் மரக்கிளைகள் மற்றும் காய்ந்த சருகுகளை வைத்து மூடப்பட்ட தீ ஆகும்.

இதைப் பார்த்து அதிர்ந்த சம்பந்தப்பட்ட தீயணைப்பு வீரர்கள், “இந்த தீயை அணைக்கவா எங்களை அவசரமாக அழைத்தீர்கள்” என தங்களின் பரிதாப நிலையை நகைச்சுவையாக காணொளி செய்து பதிவிட்டுள்ளனர்.

அந்த காணொளி தற்பொழுது வைரலாகி வருகிறது.

இந்நிலையில், தங்களுக்கு வரும் அனைத்து அவசர அழைப்புகளையும் சற்றும் புறக்கணிக்காமல் உயிரைக் காப்பாற்ற ஓடோடி வரும் தீயணைப்பு வீரர்களை இப்படி “prank” செய்வது சற்றும் ஏற்றுக் கொள்ள முடியாது.

எனவே கொஞ்சம் பொறுப்புணர்வுடன் நடந்துக் கொள்வோம் என சில வலைத்தளவாசிகள் கருத்து பதிவிட்டுள்ளனர்.

வேடிக்கை விளையாட்டு எல்லாம் இருக்கலாம். ஆனால் அதில் எல்லை எது என்பதை புரிந்து கொள்வது அவசியம். அவசர உதவி தரும் தீயணைப்பு வீரர்களோடு கவனமாக இருப்போமே!

 Tags
a small pile of leaves

burning

Firemen

rush to 'fire' only

to find


வர்த்தகரை  தாக்கியதோடு கொள்ளையிட்டனர் அறுவர் கைது

கோலாலம்பூர், ஆக 23 – 500.000 ரிங்கிட் கடனை திரும்பச் செலுத்தத் தவறிய வர்த்தகர் ஒருவரை தாக்கி அவரிடமிருந்த 18,500 ரிங்கிட்டை கொள்ளையிட்ட ஆறு ஆடவர்களை போலீசார் கைது செய்தனர். நேற்று காலை மணி 11 அளவில் பண்டான் இன்டாவிலுள்ள அந்த வர்த்தகரின் அலுவலகத்தில் அநத கொள்ளை சம்பவம் நிகழ்ந்ததாக Ampang Jaya போலீஸ் தலைவர் ACP Mohd Azam தெரிவித்தார். அந்த அலுவலகத்தில் மேலும் இரண்டு வர்த்தகர்கள் மற்றும் வாகன ஒட்டுனரும் இருந்தவேளையில் திடீரென நுழைந்த அந்த சந்தேகப் பேர்வழிகள் 56 வயதுடைய வர்த்தகரை நெருங்கி அவர் வாங்கிய கடன் பணத்தை கேட்டுள்ளனர். எனினும் கடனை அந்த வர்த்தகர் திரும்ப செலுத்த முடியாத காரணத்தினால் அந்த கும்பல் அவரை கண்மூடித்தனமாக தாக்கியது. இதனால் அவரது இடது கண் வீங்கியதோடு தலை மற்றும் மூக்கிலும் காயத்திற்கு உள்ளானார். அந்த ஆடவர்கள் அந்த அலுவலகத்திலிருந்து வெளியேறுவதற்கு முன் அந்த வர்த்தகரின் பணத்தையும் கொள்ளையிட்டுச் சென்தாக ACP Mohd Azam வெளியிட்ட அறிக்கையில் தெரிவித்தார்.

 Tags
in Pandan Perdana

robbery of businessman

Six men held over assault


சவூதி அரேபியாவின் மேற்கு பாலைவனப் பகுதி “பச்சையாக” மாறி வரும் அதிசயம்

மேற்கு சவூதி அரேபியாவிலுள்ள, சில பாலைவனங்கள் பச்சை பசேல் என காட்சி அளிக்கும் செயற்கைகோள் படங்களை நாசா வெளியிட்டுள்ளது.

கடந்தாண்டு டிசம்பர் மாதம் தொடங்கி, ரியாத்திலுள்ள சில பகுதிகளில், மழையுடன், ஆழங்கட்டி மழையும், பனிப்பொழிவும் ஏற்பட்டது.

அதற்கு முந்தைய ஆண்டைக் காட்டிலும் கடந்தாண்டு ஏற்பட்ட அந்த மழைப்பொழிவு நீண்ட நாட்கள் நீடித்த வேளை ; கிட்டத்தட்ட நிலையான விகிதத்தில் இருந்ததாகவும் கூறப்படுகிறது.

குறிப்பாக, வளிமண்டலம் உறுதியற்ற நிலையில் இருந்ததன் விளைவாக, தொடர்சியான, முற்றிலும் மாறுபட்ட வகையில் அடை மழை பெய்ததால், மக்காவிலும், மதீனாவிலுமுள்ள பாலைவனங்களில் தாவரங்கள் துளிர் விடத் தொடங்கியுள்ளன.

ஐரோப்பிய ஒன்றியத்தின், புவி கண்காணிப்பு அமைப்பின், Sentinel-2 செயற்கைகோளும் அந்த அபூர்வமான படங்களை பதிவுச் செய்து வெளியிட்டுள்ளது.

 Tags
area

becoming

desert

green

saudi arabia

West


மேலும் நான்கு நாட்களுக்கு டத்தோ ரோய் தடுத்து வைப்பு

கோலாலம்பூர், மார்ச் 17 –

Jana Wibawa தொர்பாக எம்.ஏ.சி.சியின் விசாரணையில் லஞ்ச ஊழலில் முக்கிய நபராக சந்தேகிக்கப்படும் டத்தோ ரோய் எனப்படும் Hussein Nasir ரை மேலும் நான்கு நாட்களுக்கு தடுத்து வைப்பதற்கு நீதிமன்ற உத்தரவை எம்.ஏ.சி.சி பெற்றுள்ளது. உசேய்ன் நாசிரை ஏழு நாட்களுக்கு தடுத்துவைப்பதற்கு Maac கோரியது. எனினும் உசேய்னின் வழக்கறிஞர் இதற்கு ஆட்சேபித்தார். இதற்கு முன்னதாக இவ்வார தொடக்கத்தில் அவருக்கு எதிராக எம்.ஏ .சி.சி ஏற்கனவே மூன்று நாட்கள் தடுத்துவைக்கும் உத்தரவை பெற்றிருந்தது. அவருக்கு நேற்று போலீஸ் ஜாமின் வழங்கப்பட்டது. எனினும் விடுதலை செய்யப்பட்டபின் அவரை மீண்டும் எம்.ஏ.சி.சி கைது செய்தது. Jana Wibawa திட்டம் தொடர்பான விசாரணையை தடுப்பதற்காக நான்கு லட்சம் ரிங்கிட் லஞ்சம் பெற்றதற்காக எம்.ஏ.சி.சி அதிகாரி ஒருவர் உட்பட கைது செய்யப்பட்ட ஐவரில் உசேய்னும் அடங்குவார்.

 Tags
"Datuk Roy"

for 4 days

remanded again


தாதியரின் உடை கவர்ச்சியாக இருக்கிறதா? ;  தாதியர்கள் தொழிற்சங்கம் & மலேசிய மருத்துவ  சங்கம் சாடல்

கோலாலம்பூர், ஜூன் 16 – தாதியர்கள் அணிந்துள்ள சீருடை மிகவும் இறுக்கமாகவும் கவர்ச்சியாகவும் இருப்பதோடு ஷாரியா விதிமுறைக்கு ஏற்ப இல்லையென குறைகூறிய குவந்தான் நாடாளுமன்ற உறுப்பினர் வான் ரசாலியை பல தரப்பினர் சாடி வருகின்றனர்.

நாட்டின் சுகாதார முறை குறித்து பொதுமக்கள் கவலை கொண்டுள்ள இந்த நிலையில் தாதியர்களின் சீருடை அவர்களது உடலை இறுக்கிப் பிடிப்பதுபோல் இருப்பதாக அந்த நாடாளுமன்ற உறுப்பினர் கூறியிருப்பது முகம் சுளிக்க வைப்பதாக மலேசிய மருத்துவ சங்கம் வெளியிட்ட அறிக்கையில் தெரிவித்துள்ளது.

இந்நிலையில் அந்த நாடாளுமன்ற உறுப்பினரின் குறைகூறலை மலேசிய தாதியர்கள் தொழிற்சங்கமும் சாடியுள்ளது.

தாதியர்களுக்கான சீருடை கோட்பாட்டை அந்த தொழிற்சங்கத்தின் தலைவர் Nor Hayati Abdul Rashid தற்காத்திருக்கிறார்.

தங்களது பணியின்போது அவர்கள் எளிதாக செயல்படுவதற்கு வசதியாகவே தாதியர்களுக்கான சீருடைக்கான வடிவமைக்கப்பட்டிருப்பதாக Nor Hayati தெரிவித்தார்.

அதோடு சுகாதார அமைச்சின் வழிகாட்டிக்கு ஏற்பவே தாதியர்களின் சீருடை இருப்பதாகவும் Nor Hayati சுட்டிக்காட்டினார்.


ஸ்டார் லிங்க் சேவையை  இந்தியாவிற்கு கொண்டு வர திட்டம் ; எலான் மாஸ்க் கோடி காட்டினார்

பிரதமர் மோடி அமெரிக்காவிற்கு அதிகாரப்பூர்வ பயணம் சென்றிந்த போது டெஸ்லாவின் தலைமை செயல் அதிகாரியான, எலான் மாஸ்க் (Elon Musk) உட்பட பல முக்கிய தொழில் அதிபர்களையும் சந்தித்துள்ளார்.

எலான் மாஸ்க் , பிரதமர் மோடியை சந்தித்த பிறகு , “அவர் இந்தியாவின் மேல் அதிக அக்கறை கொண்டுள்ளார், தொடர்ந்து தனது நாட்டிற்கு சரியானதை செய்ய நினைக்கும் அவரது எண்ணத்தை கண்டு பெருமிதம் அடைகிறேன்” , என செய்தியாளர் சந்திப்பில் தெரிவித்துள்ளார்.

அவர் அடுத்த ஆண்டு இந்தியாவிற்கு செல்ல திட்டமிட்டுள்ளதாகவும் , மற்றும் ஸ்டார் லிங்க் இணைய சேவையை இந்தியாவிலும் கொண்டு வர போவதாக கூறியிருக்கின்றார்.

அந்த சேவையை கொண்டு வருவதன் மூலம் இந்தியாவில் உள்ள அணைத்து கிராமங்களுக்கும் கண்டிப்பாக பயனளிக்கும் என கூறினார்.

 Tags
Plan to bring

Star Link service

to India; Elon Musk suggested


ஆடவர் கடத்தப்பட்டு கொலை செய்யப்பட்ட விவகாரம் மேலும் மூன்று சந்தேகப் பேர்வழிகள் கைது

கோலாலம்பூர், செப் 12 – ஆடவர் ஒருவர் கடத்தப்பட்டு கொலை செய்யப்பட்ட சம்பவம் தொடர்பில் ஒது பெண் உடபட மேலும் மூன்று சந்தேகப் பேர்வழிகள் கைது செய்யப்பட்டனர். அந்த ஆடவரின் சடலம் சிலாங்கூர் , பூச்சோங்கில் கார் ஒன்றில் காணப்பட்டதைத் தொடர்ந்து இதுவரை மொத்தம் ஏழு சந்தேக நபர்கள் கைது செய்யப்பட்டிருப்பதாக செராஸ் ஓ.சி.பிடி துணை கமிஷனர் சாம் ஹலீம் ஜமாலுடின் தெரிவித்தார். வெள்ளிக்கிழமையும் ஞாயிற்றுக்கிழமையும் ஆகக்கடைசியாக மூன்று சந்தேகப் பேர்வழிகள் கைது செய்யப்பட்டதாக அவர் கூறினார். மேல் விசாரணைக்காக அவரகள் தடுத்துவைக்கப்பட்டுள்ளனர்.

இதற்கு முன் இம்மாதம் 6ஆம் தேதி கைது செய்யப்பட்ட நால்வரை தடுத்துவைக்கும் உத்தரவும் நீட்டிக்கப்பட்டுள்ளதாக சாம் ஹலீம் கூறினார். கடந்த புதன்கிழமையன்று பூச்சோங் , 14ஆவது மைலில் உள்ள பெட்ரோல் நிலையத்திற்கு அருகே நிறுத்திவைக்கப்பட்ட புரோட்டோன் ஜென் Two காரிலிருந்து கொல்லப்பட்ட 26 வயது ஆடவரின் உடல் கண்டுப்பிடிக்கப்பட்டது.

 Tags
held over body-in-car case

Three more suspects


பள்ளிச் சீருடை இல்லாவிட்டாலும் பள்ளிக்கு வரலாம்- கல்வி அமைச்சு

நீலாய், மார்ச் 15 – புதிய பள்ளித் தவணை தொடங்கும்போது, பள்ளிச் சீருடையை வாங்க இயலாத பெற்றோர் தங்களது பிள்ளைகளை சாதாரண உடைகளில் பள்ளிக்கு அனுப்பி வைக்கலாம்.

வறிய நிலை மற்றும் வெள்ளத்தால் பாதிக்கப்பட்டிருக்கும் குடும்பத்தினரின் கஷ்டமான நிலையை உணர்ந்து அந்த தளர்வு வழங்கப்படுவதாக, கல்வி அமைச்சர் Fadhlina Sidek தெரிவித்தார் .

அதே வேளை, சீருடை அமைப்புகளுக்கான ஏற்ற சீருடையை வாங்க முடியவில்லை என பெற்றோர்கள் மனக்குமுறலையும் முன் வைத்துள்ளனர்.

ஆகவே, பள்ளிக்கூடத்தை பிரதிபலிக்கும் டீ- சட்டையை அணிய மாணவர்களுக்கு அனுமதி அளிக்கப்படுவதாக அமைச்சர் கூறினார்.

 Tags
come to school

even there is no uniform

says Fadhlina

student can


இணைய வாயிலாக  பகுதிநேர  வேலை  130,000 ரிங்கிட் மேலான தொகையை குமஸ்தா இழந்தார்.

தெலுக் இந்தான், மே 13 – இணையத்தின் வாயிலாக பகுதி நேர தொழில் மூலம் கூடுதல் கமிஷன் வருமானம் பெறலாம் என்ற ஆசை வார்த்தையை நம்பிய குமஸ்தா ஒருவர் தனது வங்கியிலிருந்த 130,000 ரிங்கிட்டிற்கும் மேலான பணத்தை இழந்தார். தம்மை மிஸ் ரீனா என்ற தொலைபேசி மூலம் அறிமுகமான பெண் ஒருவர் , பகுதி நேர தொழிலின் மூலம் அதிகமான கமிஷன் பெறமுடியும் என கூறியதை அந்த குமஸ்தா நம்பியுள்ளார். டெலிகிராம் கும்பலில் இடம்பெறுவதற்கு ஆர்வம் கொண்ட அந்த குமாஸ்தா ஷோபி கணக்கின் மூலம பொருட்களை வாங்க வேண்டும் என பணிக்கப்பட்டுள்ளார். 20 விழுக்காடு கமிஷன் பெறுவதற்கு முன்கூட்டியே வங்கி கணக்கில் பணம் செலுத்தப்பட வேண்டும் என்றும் அந்த குமஸ்தாவுக்கு தெரிவிக்கப்பட்டது.

 Tags
Because of part-time

lost more than

RM 130000

work. the clerk


கடலியல் வரலாற்று ஆய்வாளர் ஒரிசா பாலு 60வது வயதில் காலமானார்

சென்னை, அக் 7 – புகழ்ப்பெற்ற கடலியல் வரலாற்று ஆய்வாளர் ஒரிசா பாலு உடல் நலக்குறைவால் தன்னுடைய 60வது வயதில் நேற்று காலமானார்.

ஆமைகள் மூலம் நீர் வழித்தடம் குறித்தும், பழங்கால தமிழர்கள் கடல் பயணம் மேற்கொண்டது குறித்தும் கண்டறிந்ததோடு குமரிக்கண்டம் தொடர்பாகவும் பல ஆய்வுகளை மேற்கொண்டவர் அவர்.

சிவ பாலசுப்ரமணியம் என இயற்பெயரைக் கொண்ட அவர், ஒடிசா மாநிலத்தில் கனிமம், பொறியியல் சார்ந்த பணிகளில் பல ஆண்டுகள் பணியாற்றியதால் ‘ஒரிசா பாலு’ என அழைக்கப்பட்டார்.

கடல்சார் மேலாண்மை குறித்து விழிப்புணர்வை ஏற்படுத்தியதால் அவருக்கு பல்வேறு சூழலியல் அமைப்புகள் விருதுகள் வழங்கி சிறப்பித்துள்ளன.

இந்நிலையில் கடந்த சில ஆண்டுகளாகப் புற்றுநோயால் பாதிக்கப்பட்டிருந்த நிலையில், ஒரிசா பாலு நேற்று சிகிச்சை பலனின்றி சென்னையில் காலமானார். இவரின் மறைவுக்குத் தமிழ்நாட்டின் முதலமைச்சர் மு.க.ஸ்டாலின் உட்பட பல தலைவர்களும் இரங்கல் தெரிவித்து வருகின்றனர்

 Tags
ஆய்வாளர்

ஒரிசா பாலு

காலமானார்


சமூகத்தின்  உரிமைக்காக  வெளிப்படையாக  குரல் எழுப்பும்   பேராசிரியர்  ராமசாமி போன்றவர்கள்   தேவை   DAP தொண்டர்கள்  வலியுறுத்து

கோலாலம்பூர், ஏப் 1 – இந்திய சமூகத்தின் உரிமைக்காகவும் நாட்டின் நலன்களுக்காகவும் வெளிப்படையாக குரல் எழுப்பும் பினாங்கு துணையமைச்சர் டாக்டர் ராமசாமியின் சேவை கட்சிக்கு தொடர்ந்து தேவைப்படுவதாக DAP யின் தொண்டர்கள் தொடர்ந்து வலியுறுத்தி வருகின்றனர். சமூக வலைத்தளங்களில் துணிச்சலாகவும் அதே வேளையில் வெளிப்படையாகவும் கருத்துக்களை தெரிவித்துவரும் அவரது போக்கு சிலருக்கு பிடிக்காமல் இருந்தாலும் இன்றைய சூழ்நிலையில் இப்படிப்பட்ட தலைவர்கள்தான் கட்சிக்கு தேவை என அவரது ஆதரவாளர்கள் கூறுகின்றனர். இதுவரை ராமசாமி கட்சியின் கட்டுப்பாட்டை மீறியதில்லை. அரசாங்கத்துடனான பிணைப்பினால் சில விவகாரங்களை தேசிய தலைமைத்துவம் தொட்டுப் பேசுவதில்லை. தமிழ்ப்பள்ளிகளுக்காவும் ஒதுக்கப்பட்ட சாதாரண மக்களுக்காக அவர் எப்போதும் குரல் எழுப்பி வந்துள்ளார்.

கட்சியில் நான்கு அல்லது ஐந்து தவணைவரை தேர்தலில் போட்டியிடுவதற்கு வாய்ப்பு வழங்கப்பட்டவர்களும் இருக்கின்றனர். இன்னும் ஒரு தவணை மக்களின் பிரதிநிதியாக சேவையாற்றுவதற்கு ராமசாமி விரும்புகிறார். எதிர்வரும் மாநில தேர்தலில் ராமசாமி வேட்பாளராக நிறுத்தப்படமாட்டார் என்று வெளியான தகவலையும் DAP யின் தலைமைச் செயலாளர் Anthony Loke கடந்த ஞாயிற்றுக்கிழமை மறுத்துள்ளார். அந்த நிலையை கட்சி நிலைநிறுத்த வேண்டும் என DAP யின் அடிமட்ட தொண்டர்கள் விரும்புகின்றனர்.

 Tags
DAP volunteers Emphasize

Obviously raise the voice

of society for ownership

People like required

PROF RAMASAMY


கையுறையில் சிக்கித் தவித்த குட்டி சுறா ; ‘ஸ்கூபா டைவர்கள்’ விடுவித்து உதவினர்

பிராவிடன்ஸ், செப்டம்பர் 14 – இங்கிலாந்து, ரோட் (Rhode) தீவைச் சுற்றி, முக்குளிப்பு நடவடிக்கையில் ஈடுபட்டிருந்த இரு “ஸ்கூபா டைவர்கள்” கையுறையில் சிக்கி தவித்த, சுறா மீன் குட்டியை விடுவித்தனர்.

சம்பவத்தின் போது, அந்த அமெரிக்க ஜோடி, சுமார் 40 சென்டிமீட்டர் நீளமுள்ள சுறா ஒன்று கையுறையிலிருந்து வெளியேற முடியாமல் சிக்கித் தவிப்பதைக் கண்டுள்ளனர்.

முதலில் அந்த மீன் இறந்து விட்டதாக, அதில் பெண் ஸ்கூபா டைவர் எண்ணியுள்ளார். எனினும், அருகில் சென்ற போது, அது தப்பியோடுவதை போல அசைந்ததை கண்டு அதற்கு உதவ அவர் முற்பட்டார்.

உடனடியாக, தனது கணவரை அழைத்த அந்த பெண், சுறா மீனின் தலைப் பகுதியில் சிக்கிக் கொண்டிருந்த கையுறையை பல முறை பிடித்து இழுத்து அதனை விடுவித்தனர்.

எனினும், அந்த மீனுக்கு உதவும் போது, பெரிய சுறா தாக்கக்கூடும் எனும் அச்சத்தில் மிகவும் கவனமாக செயல்பட்டதாக அவர் கூறியுள்ளார்.

“கையுறையிலிருந்து விடுபட்ட அந்த குட்டி சுறா தப்பியோடி, எங்கள் பார்வையிலிருந்து மறைந்தது” எனவும் அப்பெண் குறிப்பிட்டுள்ளார்.

அதே சமயம், நீருக்கடியில், தாங்கள் கடல்வாழ் உயிரினங்களுக்கு உதவுவது இது முதல் முறை அல்ல எனவும் அவர் கூறியுள்ளார்.

 Tags
Penyelam selamat anak jerung

tersangkut dalam sarung tangan


Jana Wibawa   குத்தகையாளர்களுக்கு வழங்கப்பட்ட    RM 7.2 பில்லியன்  குத்தகைகள் ரத்து

மாச்சாங், ஏப் 10 – Jana Wibawa திட்டத்தின் கீழ் குத்தகையாளர்களுக்கு வழங்கப்பட்ட

7.2 பில்லியன் ரிங்கிட் மதிப்புள்ள குத்தகைகளை கிராம மற்றும் வட்டார மேம்பாட்டு அமைச்சு ரத்து செய்துள்ளதாக அதன் அமைச்சர் டத்தோஸ்ரீ Ahmad Zahid Hamidi அறிவித்திருக்கிறார். நிதியமைச்சு வழங்கியிருந்த அந்த குத்தகைகள் ரத்துச் செய்யப்பட்டு அவை மீண்டும் குத்தகைக்கு விடப்படும் என துணைப்பிரதமருமான

அவர் கூறினார். அமலாக்கத்தில் சில தடைகள் ஏற்பட்டதால் குத்தகை திட்டங்களில் ஒழுங்கு முறை மற்றும் விதிமுறைகள் பின்பற்றப்படுவதை உறுதிப்படுத்துவதற்கு உடனடி நடவடிக்கை எடுக்கப்பட்டதாக Ahmad Zahid விவரித்தார்.

 Tags
ancelled

awarded to

Contractor

Jana Wibawa

of

projects

RM7.2bil

says Zahid

worth


இரு வாகனங்கள் நேருக்கு நேர் மோதி விபத்து ; ஐவர் காயம்

ஜொகூர், கோத்தா திங்கி, பெல்டா லோக் எங் பகுதியில், இரு கார்கள் நேருக்கு நேர் மோதி விபத்துக்குள்ளான சம்பவத்தில், ஐவர் காயமடைந்தனர்.

புரோட்டோன் எக்சோரா வாகனத்தில், பயணித்த 47 வயது நோர்மிசாம் பாசோக், அவரது மனைவி 44 வயது சரிமா கொர்னாயின், அவர்களின் ஏழு வயது மகன் முஹமட் ஹரித் ஜர்வான் நோர்மிசாம் ஆகியோர் சிராய்ப்பு காயங்களுக்கு இலக்காகினர்.

அதே சமயம், தீயணைப்பு மீட்புப் படை வீரர்கள் சம்பவ இடத்தை அடைவதற்குள் அவர்கள் சொந்தமாக விபத்துக்குள்ளான வாகனத்திலிருந்து வெளியேறிவிட்டனர்.

எனினும், வீரா காரில் பயணித்த 68 வயது ஹுசைன் அப்துல்லாவும், அவரது மனைவியான 64 வயது ரோஸ்னா சுகாமியும், காரிலிருந்து வெளியே வர முடியாமல் சிக்கிக் கொண்டதோடு, பலத்த காயங்களுக்கு இலக்கானதாகவும் கூறப்படுகிறது.

இதனிடையே, கூலாயில், கார் ஒன்று கட்டுப்பாட்டை இழந்து பத்து மீட்டர் ஆழமுள்ள பள்ளத்தில் விழுந்ததில், ஆடவர் ஒருவர் காயம் எதுவும் இன்றி அதிஷ்டவசமாக உயிர் தப்பினார்.

 Tags
Felda Lok Heng

Five injured

in head-on crash


மனைவி ஈன்றெடுத்த குழந்தையின் தொப்புள் கொடியை சமைத்து சாப்பிட்ட தைவான்  நடிகர்

தைபே, மே 20 – தன் மனைவி ஈன்றெடுத்த குழந்தையின் தொப்புல் கொடியை பொறித்து சாப்பிட்டுள்ளனர் தைவான் நாட்டைச் சேர்ந்த நடிகர் பென்ஞ்சமின் என்பவரும் மற்றும் அவரது மனைவியும். இது தொடர்பான காணொலியை இன்ஸ்தாகிராம் பக்கத்தில் அவர்கள் வெளியிட்டு சர்ச்சையில் சிக்கியுள்ளனர்.

‘குழந்தையை ஈன்றெடுப்பது என்பது மிகவும் கடினம்; ஆக உடலை குணப்படுத்த சிறந்த வழி தொப்புள் கொடியை சமைத்து உண்பதுதான்’ என அந்த வீடியோவின் கீழ் அந்த நடிகர் பதிவிட்டுள்ளார்.

அந்த காணொலியில் தொப்புள் கொடியை எப்படி பொறித்து உண்பது என்பதை அந்த நடிகர் பதிவிட்டுள்ளார்.

சமைத்த அந்த உணவை தானும் உண்டு பின்னர் மனைவிக்கும் கொடுக்க, ஆஹா ருசி என அந்த மனையும் சமையலை ருசித்து உண்கிறார்.

இவர்களின் இந்த காணொலி மக்களிடமிருந்து பல்வேறான கண்டன கருத்துகளை பெற்று வருகிறது.

 Tags
Actor

eating

Fried

his wife's

style

Taiwanese


பிரபல நகைச்சுவை நடிகரும் இயக்குனருமான மனோபாலா 69ஆவது வயதில் உடல் நலக்குறைவால் காலமானார்

தமிழ் திரையுலக நகைச்சுவை நடிகரும் பிரபல இயக்குனருமான மனோபாலா 69ஆவது வயதில் உடல் நல குறைவால் இன்று உயிரிழந்தார். இவரின் மரண செய்தி தமிழ் சினிமா வட்டாரத்தில் மிக பெரிய அதிர்ச்சியையும் சோகத்தையும் ஏற்படுத்தியுள்ளது.

அரண்மனை, சந்திரமுகி ,துப்பாக்கி, சிறுத்தை, சீமராஜா போன்ற படங்களில் தமது நகைச்சுவை நடிப்பால் மக்களை கவர்ந்தவர் மனோபாலா என்பது குறிப்பிடத்தக்கது. தமது ஒல்லியான உடம்பே பல கதாபாத்திரங்களுக்கான தனித்துவமாக அமைந்து ரசிகர்களின் ஏகோபித்த ஆதரவை பெற்ற நபராக திகழ்ந்தவர் மனோபாலா.

இவர் இதுவரை 500க்கும் மேற்பட்ட படங்களில் குணச்சித்திர வேடங்களில் நடித்துள்ளதோடு 40 திரைப்படங்களையும் இயக்கியுள்ளார். கடந்த ஒரு மாதமாக மனோபாலா உடல் நலக் குறைவால் பாதிக்கப்பட்டிருந்து சிகிச்சை எடுத்து வந்த நிலையில் இன்று காலமானார்.

 Tags
at the age

Manobala

of 69

paased away


REE திருடர்களுக்கு, பாதுகாக்கப்பட்ட வனப்பகுதியில் நுழைய அனுமதி வழங்கிய குற்றாச்சாட்டு ; மறுத்தார் சனுசி

பாலிங், ஆகஸ்ட்டு 10 – REE அரிய பூமி கனிமங்களை திருடியவர்களுக்கு, பாதுகாக்கப்பட்ட வனப்பகுதியில் நுழைய தாம் அனுமதி வழங்கியதாக, உள்துறை அமைச்சர் டத்தோ ஸ்ரீ சைபுடின் நசுத்தியோன் முன் வைத்துள்ள குற்றச்சாட்டை, கெடா மந்திரி பெசார் டத்தோ ஸ்ரீ முஹமட் சனுசி மாட் நோர் மறுத்தார்.

அது முற்றிலும் அடிப்படையற்ற ஒரு குற்றச்சாட்டு என , பெரிக்காத்தான் தேர்தல் இயக்குனருமான சனுசி குறிப்பிட்டார்.

பாதுகாக்கப்பட்ட வனப் பகுதியில் நுழையும் அனுமதியை, வனத்துறை மட்டுமே வெளியிட முடியும், மாநில மந்திரி பெசாரோ, மந்திரி பெசார் அலுவலகமோ, இதர நிறுவனங்களோ அல்ல என்பதையும் சனுசி சுட்டிக் காட்டினார்.

மாறாக, பாக்காதான் ஹரப்பான் பொதுச் செயலாளரான சைபுடின், புக்கிட் எங்காங் பாதுகாக்கப்பட்ட வனப்பகுதியில் அனுமதியின்றி அத்துமீறி நுழைந்ததாக சனுசி குற்றச்சாட்டினார்.

அனுமதியின்றி புக்கிட் எங்காங் வனப் பகுதியில் நுழைந்ததற்காக சைபுடினுக்கு எதிராக குற்றம்சாட்ட முடியும் எனவும் சனுசி குறிப்பிட்டுள்ளார்.

முன்னதாக, பலத்த பாதுகாப்பு போடப்பட்டிருக்கும் புக்கிட் எங்காங் வனப்பகுதியிலிருந்து போதும், அரிய பூமி கனிமம் எப்படி திருடப்பட்டது என சைபுடின் கேள்வி எழுப்பியிருந்தார் என்பது குறிப்பிடத்தக்கது.

 Tags
beri permit pencuri REE masuk hutan simpan

Sanusi nafi


இந்தியர்களின் சமூக பொருளாதார மேம்பாட்டை வலுப்படுத்தும் பிரதமரின் முயற்சிகளையும் நடவடிக்கைகளையும் வரவேற்கிறேன் –  ரமணன்

கோலாலம்பூர், செப் 11 – இந்தியர் உருமாற்றப் பிரிவான மித்ராவையும் இந்தியர்களின் சமூக பொருளாதார மேம்பாட்டையும் வலுப்படுத்துவதற்கு ஒருங்கிணைக்கப்பட்ட நடவடிக்கைகளும் முயற்சிகளும் மேற்கொள்ளப்படும் என பிரதமர் டத்தோஸ்ரீ அன்வார் இப்ராஹிம் அறிவித்திருப்பதை மித்ரா சிறப்புக் குழுவின் தலைவரும் சுங்கைபூலோ நாடாளுமன்ற உறுப்பினருமான டத்தோ ரமணன் வரவேற்றுள்ளார். நாட்டின் மேம்பாட்டிற்கு ஏற்ப இந்நாட்டிலுள்ள இந்தியர்களின் சமூக பொருளாதார நிலையை மேம்படுத்துவதற்கும் வலுப்படுத்துவதற்கும் இதுவொரு சிறந்த முடிவாக இருப்பதாகவும் அவர் கூறினார்.

இது தொடர்பாக பொதுமக்களுக்கு அறிவிப்பதற்கு முன் இந்த முயற்சி குறித்து விரைவில் முழுமையான தகவல்களை பெறுவதற்கான நடவடிக்கையில் மித்ரா ஈடுபடும். இந்நாட்டிலுள்ள இந்தியர்களின் சமூக பொருளாதார மேம்பாடுகள் தொடர்பாக பல்வேறு முக்கிய விவகாரங்கள் குறித்து விவாதிப்பதற்காக கூடிய விரைவில் பிரதமர் டத்தோஸ்ரீ அன்வார் இப்ராஹிமுடன் சந்திப்பு நடத்தவிருப்பதாகவும் டத்தோ ரமணன் வெளியிட்ட அறிக்கையில் தெரிவித்துள்ளார்.

 Tags
indians

Ramanan welcomes PM’s assurance

strengthen MITRA & socio-economic development


பிரதமர் துறையில்  வான் அஸிஸாவுக்கு  பதவியா? அன்வாரின்  அரசியல் செயலாளர் மறுப்பு

கோலாலம்பூர், ஜன 30 – பிரதமர் துறையில் அதிகாரப் பூர்வ பதவியில் டாக்டர் வான் அஸிஸா நியமிக்கப்பட்டுள்ளதாக வெளியான வதந்தியை பிரதமர் டத்தோஸ்ரீ அன்வார் இப்ராஹிமின் அரசியல் செயலாளர் Azman Abidin மறுத்துள்ளார். தமது மூத்த மகள் Nurul Izzah வை பொருளாதாரம் மற்றும் நிதித்துறையில் தமது ஆலோசகராக அன்வார் நியமித்துள்ளதாக அறிவித்திருந்தார். இதனைத் தொடர்ந்து வான் அஸிஸா பிரதமர் துறையில் நியமிக்கப்பட்டதாக தகவல் வெளியானது. பிரதமர் துறையில் வான் அஸிஸா எந்தவொரு பதவியிலும் நியமிக்கப்படவில்லை என்பதோடு இதுவொரு பொய்யான பிரச்சாரம் என Azman விளக்கம் அளித்தார்.

 Tags
Anwar's political

at JPM

of Wan Azizah's appointment

secretary denied rumors


ஆர்டர் செய்ததோ காமிரா லென்ஸ்; வந்ததோ சீமைத்தினை; ஆடவருக்கு பார்சலில் வந்த அதிர்ச்சி

டெல்லி, ஜூலை 17 – அமேசானில் 90,000 ரூபாய் அதாவது 4,900 ரிங்கிட்டிற்கு காமிரா லென்ஸ் ஆர்டர் செய்த இளைஞர் ஒருவருக்கு வெறும் RM 3 ரிங்கிட் மதிப்புள்ள சீமைத்தினை வந்த சேர்ந்த சோகம் நிகழ்ந்துள்ளது.

இந்தியாவில் டெல்லியை சேர்ந்த அருண்குமார் என்ற இளைஞருக்கு ஜூலை 6ஆம் தேதி பார்சல் ஒன்று வந்து சேர்ந்துள்ளது.

ஆவலுடன் பெட்டியை திறந்து பார்த்த அவருக்கு காத்திருந்தது அதிர்ச்சி. தான் ஆர்டர் செய்திருந்த காமிரா லென்ஸ்தான் என திறந்து பார்த்தவருக்கு அந்த பெட்டியிலிருந்து கிடைத்தது சீமைத்தினையாகும்.

இதனால் பெரும் ஏமாற்றம் அடைந்த இளைஞர் தனக்கு ஏற்பட்ட ஏமாற்றம் குறித்து டிவிட்டரில் பதிவுட்டார். அந்த பதிவில் “அமேசான் உடனடியாக தீர்வு வழங்க வேண்டும். நான் ஆர்டர் செய்த லென்ஸை எனக்கு அனுப்புங்கள். அல்லது என்னுடைய பணத்தை திருப்பி தாருங்கள்” என்று அவர் பதிவிட்டார்.

அவருடைய பதிவுக்கு பதிலளித்த அமேசான் நிறுவனம், “உங்களுக்கு நிச்சயம் நாங்கள் உதவுகிறோம்” என்று பதில் அளித்துள்ளது.

இந்நிலையில், அமேசானில் அடிக்கடி பொருட்களை மாற்றி வழங்குவதும், பணத்தை இழப்பதும் தொடர்கதையாகி வருவதால், நிரந்தரமாக இந்த பிரச்சினையை தீர்க்க நடவடிக்கை எடுக்க வேண்டும் என்று இதர வாடிக்கையாளர்கள் வலியுறுத்தியுள்ளனர்.

 Tags
it was smooth;

Ordered camera lens; When it came

The man was shocked by the parcel


Jana Wibawa   விவகாரம் தொடர்பில்   Tengku zafru-லை  எம்.ஏ.சி..சி  விசாரணைக்கு அழைத்துள்ளது

கோலாலம்பூர், பிப் 20 – Jana Wibawa விவகாரம் தொடர்பில் முன்னாள் நிதியமைச்சர் Tengku Zafrul விசாரணைக்கு அழைக்கப்பட்டுள்ளதை MACC எனப்படும் மலேசிய ஊழல் தடுப்பு ஆணையம் உறுதிப்படுத்தியுள்ளது. இதற்கு முந்தைய அரசாங்கத்தில் நிதி அமைச்சராக இருந்துள்ள Tengku Zafrul விரைவில் விசாரணைக்கு அழைக்கப்படுவார் என Macc யின் தலைமை ஆணையர் Azam Baki தெரிவித்திருக்கிறார். முன்னாள் பிரதமர் டான்ஸ்ரீ முஹிடின் யாசினிடம் MACC ஏற்கனவே வாக்குமூலத்தை பதிவு செய்திருக்கும் தகவலையும் Azam Baki வெளியிட்டார். இதனிடையே விசாரணைக்கு அழைக்கப்பட்டவர்கள் தங்களது விசாரணையின் நிலை முடிந்துவிட்டதாக கூறிக்கொள்வது குறித்தும் அவர் எச்சரித்துளளார். விசாரணை இன்னும் நடைபெற்று வருவதால் விசாரணைக்கு அழைக்கப்பட்டவர்கள் தாங்கள் சாட்சியாகவோ அல்லது சந்தேகப் பேர்வழியாக இருக்கலாம் என சொந்த முடிவுக்கு வரவேண்டாம் என்றும் அவர் கேட்டுக்கொண்டார்.

 Tags
Jana Wibawa

macc

Tengku Zafrul


எரிவாயு கொள்கலனை திருடிய மூன்று ஆடவர்களின் கைகளை வெட்ட நீதிமன்றம் உத்தரவு

சூடானில், கடந்த பத்தாண்டுகளில் முதல் முறையாக, திருடிய மூன்று ஆடவர்களின் கைகளை வெட்டும் உத்தரவை பிறப்பித்து அந்நாட்டு நீதிமன்றம் தீர்ப்பளித்தது.

20 வயது மதிக்கத்தக்க அம்மூன்று ஆடவர்களும், எரிவாயு கொள்கலனை திருடியது நிரூபிக்கப்பட்டதை தொடர்ந்து நீதிமன்றம் அந்த தண்டனையை விதித்ததாக கூறப்படுகிறது.

தண்டனையை நிறைவேற்றுவதற்காக தேதி இன்னும் நிர்ணயிக்கப்படாததால், தற்சமயம் அவர்கள் சிறையில் அடைக்கப்பட்டுள்ளனர்.

 Tags
for stealing

Sudan court sentences three men

to hand amputation


காணாமல் போன  கிளியை தேடித் தர பொது மக்களின் உதவியை நாடியுள்ள உரிமையாளர்

ஈப்போ, மார்ச் 5 – தான் ஆசையாக வளர்த்து வந்த கிளி காணாமல் போயிருப்பதை அடுத்து , அதை தேடித் தர பொது மக்களின் உதவியை நாடியிருக்கிறார் மர்வின் ( Marveen ) என்பவர்.

சாம்பல் நிறத்திலான Congo African வகையிலான தனது கிளியை தேடி தருபவர்களுக்கு சன்மானம் வழங்கப்படுமென என அவர் கூறியிருக்கிறார்.

ஐந்து மாதமே ஆன , Baby என பெயரிடப்பட்டிருக்கும் அந்த கிளி ,கடைசியாக பேராக் , சித்தியாவான் Taman Aman Muhibbah – வில் காணப்பட்டது.

இப்போதுதான் பறக்க கற்றுக் கொண்டிருக்கும் அந்த கிளியின் வலது காலில் , சைலென்ஸ் –சுக்கான வளையம் போடப்பட்டிருக்கிறது.

அந்த கிளியியை யாரும் கண்டிருந்தால் தம்மை 010 – 394 8944 என்ற எண்ணில் அழைக்கலாமென மர்வின் குறிப்பிட்டுள்ளார்.Parrot missing

 Tags
Congo African

Parrot

Parrot missing


eBeliaRahmah திட்டம் ; அடுத்த திங்கட்கிழமை தொடங்கி விண்ணப்பிக்கலாம்

18 முதல் 20 வயதுக்கு உட்பட்ட இளைஞர்கள் அல்லது உயர்கல்விக்கூடங்களில் முழுநேரம் பயிலும் மாணவர்களுக்கான eBeliaRahmah திட்டத்திற்கான பதிவு அடுத்த திங்கட்கிழமை தொடங்கும்.

20 லட்சம் இளைஞர்கள் பயன்பெறும் அந்த திட்டத்திற்காக, 2023 வரவு செலவுத் திட்டத்தின் கீழ் அரசாங்கம் 40 கோடி ரிங்கிட்டை ஒதுக்கியுள்ளதாக, பிரதமர் டத்தோ ஸ்ரீ அன்வார் இப்ராஹிம் தெரிவித்தார்.

இளைஞர்களிடையே, ரொக்கம் இல்லாமல் பணம் செலுத்தும் கலாச்சாரத்தை ஊக்குவிப்பதை அத்திட்டம் நோக்கமாக கொண்டுள்ளதோடு, இளைஞர்களின் நிதி சுமையையும் அது ஓரளவு குறைக்க உதவுமென பிரதமர் நம்பிக்கை தெரிவித்தார்.

Boost, Setel அல்லது Touch ‘n Go eWallet ஆகிய மூன்று தளங்களில் ஒன்றின் வாயிலாக அத்திட்டத்திற்காக பதிந்து கொள்ளலாம் என நிதி அமைச்சருமான டத்தோ ஸ்ரீ அன்வார் சுட்டிக் காட்டினார்.

அதனால், இம்மாதம் 26-ஆம் தேதி தொடங்கி ஆகஸ்ட்டு மாதம் 22-ஆம் தேதி வரையில், தகுதியுடைய இளைஞர்கள் eBeliaRahmah திட்டத்தின் கீழ் பதிந்து கொள்ளுமாறு அவர் கேட்டுக் கொண்டார்.

eBeliaRahmah திட்டம் தொடர்பான மேல் விவரங்களுக்கு, நிதியமைச்சின் அகப்பக்கத்தை வலம் வரலாம்.

 Tags
eBeliaRahmah

registration

starts next Monday


மலேசிய சினிமா துறையில்  ஈடுபட்டிருந்தாலும்  நிரந்தர  வருமானத்திற்கு  ஒரு துறையில்  வேலை செய்வீர்  இளைஞர்களுக்கு  டத்தோ நெல்சன்  வேண்டுகோள்

பாங்கி,மே 22 – இந்திய இளைஞர்கள் சினிமா துறையில் ஈடுபட்டிருந்தாலும் வருமானத்திற்கு ஒரு துறையில் இருக்க வேண்டும் என்று ம.இ.கா கல்விக்குழு தலைவர் செனட்டர் டத்தோ நெல்சன் வலியுறுத்தியுள்ளார். மலேசிய சினிமா துறை வருமானத்தை ஈட்டித்தருமா என்பது கேள்விக்குறியாக இருக்கிறது. ஏனெனில் இங்கு அதிகமான வாய்ப்புகள் இல்லை. மலேசிய சினிமா துறையில் ஈடுபட்டுள்ள அனைவருக்கும் வெற்றி பெறும் வாய்ப்பு கிடைப்பதில்லை. ஆகையால், லட்சியத்திற்காக சினிமா துறையை தேர்வு செய்திருந்தாலும் வருமானத்திற்காக மாற்று வழியை இளைஞர்கள் ஏற்படுத்திக் கொள்ள முயல வேண்டும் என்று பாங்கியில் யு.கே.எ ம் எனப்படும் மலேசிய தேசிய பல்கலைக்கழகத்தில் இந்திய மாணவர்கள் சங்கத்தின் ஏற்பாட்டில் நடைபெற்ற மேடை நாடக நிகழ்வை முடித்துவைத்து பரிசுகள் வழங்கும் நிகழ்வில் கலந்துகொண்டபோது நெல்சன் இதனை தெரிவித்தார். ம.இ.கா கல்விக் குழுவின் ஆதரவோடு பருவநிலை மாற்றத்தை தழுவி தயாரிக்கப்ட்ட தாமதம் என்ற நாடகம் மேடையேற்றப்பட்டது. இந்த நிகழ்ச்சியில் ம.இ.கா மத்திய செயலவை உறுப்பினர் சிவ சுப்பிரமணியமும், மலேசிய தேசிய பல்கலைக்கழகத்தின் இணைவேந்தரும் இந்திய மாணவர்கள் சங்கத்தின் ஆலோசகர் இளங்கோவனும் கலந்துகொண்டனர்.

 Tags
cinema

dato

induatry

malaysia

nelson


தீயூட்டப்பட்ட  பெண் மரணம்  கணவர் கைது

மஞ்சோங், ஜூலை 12 – தம்மை ஒரு போதைப் பித்தர் என குற்றஞ்சாட்டிய மனைவி மீது ஆத்திரமடைந்த கணவர் அவருக்கு தீவைத்தார். இந்த சம்பவம் Manjung கில் Kampung Bharu வில் உள்ள வீட்டில் நிகழ்ந்ததாக Manjung மாவட்ட போலீஸ் தலைவர் துணை கமிஷனர் Mohamed Abdullah தெரிவித்தார். கடுமையான தீக்காயங்களுக்கு உள்ளான 33 வயதுடைய அந்த பெண் இன்று நண்பகல் மணி 12.20 அளவில் மரணம் அடைந்ததாக மருத்துவ அதிகாரி உறுதிப்படுத்தினார். அவரது உடல் மீது சவ பரிசோதனை நாளை நடத்தப்படும். தனது மனைவியும் அவரது குடும்பத்தினரும் அடிக்கடி போதைப் பித்தர் என திட்டி வந்ததால் அந்த சந்தேகப் பேர்வழி அதிருப்தியில் இருந்துள்ளார். மரணம் அடைந்த பெண்ணின் கணவரான 28 வயதுடைய ஆடவர் லுமுடிட்டில் உள்ள உணவகம் ஒன்றில் நேற்றிரவு 11 மணியளவில் கைது செய்யப்பட்டதாக இன்று வெளியிட்ட அறிக்கையில் Mohamed Abdullah தெரிவித்தார். அந்த ஆடவர் விசாரணைக்காக ஏழு நாட்களுக்கு தடுத்துவைக்கப்பட்டுள்ளார்.

 Tags
dituduh menagih dadah

gara-gara

membakar isteri

seorang suami tergamak bertindak

tidak puas hati


விஜேய் ஜேசுதாஸ்  வீட்டில் நகைகள் கொள்ளை என  பொய்ப் புகாரா? போலிஸ் விசாரணை

சென்னை , ஜூன் 14 – தனது வீட்டில் 60 சவரம் நகைகள் கொள்ளையடிக்கப்பட்டதாக புகார் அளித்திருந்த விஜய் யேசுதாஸ் மற்றும் அவரது மனைவி தர்ஷனா பொய்ப் புகார் அளித்திருப்பதாக போலிஸ் சந்தேகிக்கின்றனர்.

ரஜினி மகள் ஐஸ்வர்யா வீட்டில் 200 பவுன் நகைகள் கொள்ளை போன சம்பவத்திற்குப் பின் பாடகர் விஜய் யேசுதாஸ் வீட்டிலும் நகைகள் கொள்ளைபோனதாக அவரது மனைவி தர்ஷனா புகார் செய்ததைத் தொடர்ந்து போலீசார் விசாரணை மேற்கொண்டனர்.

இதனைத் தொடர்ந்து, விஜய் யேசுதாஸ் வீட்டின் பணியாளர்கள் அனைவரும் விசாரிக்கப்பட்டனர்.

அந்த விசாரணையின் முடிவில், நகைகள் காணம் போகவில்லை என்றும் அவைகள் பாதுகாப்பு பெட்டகத்தில் பத்திரமாக வைக்கப்பட்டுள்ளதோடு அதன் பாதுகாப்பு கடவுச் சொல்லும் அந்த தம்பதிக்குத் தெரியும் என போலிசார் கூறியுள்ளனர்.

இது தொடர்பில், தற்போது போலிசார் விஜய் யேசுதாஷின் மனைவியை விசாரிக்க திட்டமிட்டுள்ளனர்.

 Tags
Gold theft

Police plan

to quiz

Vijay Yesudas’s wife


கீமோ சிகிச்சை ; உடல்நிலை குறித்து சமூக ஊடகத்தில் பதிவிட்டுள்ளார் செப்வ் வான்

கோலாலம்பூர், ஆகஸ்ட்டு 30 – புற்றுநோய் காரணமாக மருத்துவமனையில் அனுமதிக்கப்பட்டிருக்கும் நாட்டின் பிரபல சமையல் கலை வல்லுனரான செப்வ் வான், தமக்கு அளிக்கப்படும் கீமோ சிகிச்சை குறித்து தமது இன்ஸ்டாகிராம் சமூக ஊடகத்தில் பகிர்ந்துள்ளார்.

இரவு முழுவதும் கீமோ சிகிச்சை தொடர்வதால், தம்மால் சரியாக 20 நிமிடங்களுக்கு கூட கண்களை மூட முடியவில்லை என அவர் பதிவிட்டுள்ளது, பலரை நெகிழ வைத்துள்ளது.

குறிப்பாக, கீமோ சிகிச்சை இயந்திரத்தில் ஏற்பட்ட கோளாறு காரணமாக, தாம் 20 நிமிடங்களுக்கு ஒருமுறை தாதியரின் உதவியை நாட வேண்டியிருந்ததாக அவர் குறிப்பிட்டுள்ளார்.

அதே சமயம், சிகிச்சையால் உடலில் சேர்ந்த நீரை வெளியேற்ற அடிக்கடி கழிவறைக்கு செல்ல வேண்டிய கட்டாயத்தில் தாம் இருப்பதையும் அவர் பகிர்ந்துள்ளார்.

இதுவே சிகிச்சை நிறைவடையும் வரையில், ஒவ்வொரு இரவும் தொடரப்போகும் நாடகம் என அவர் நகைச்சுவையாக குறிப்பிட்டுள்ளார்.

கீமோ சிகிச்சையால், செப்வ் வானின் முடி அனைத்தும் உதிர்ந்துவிட்டன.

முறையான தூக்கம் இன்றி முகுந்த உடல் சேர்வுடன் காணப்படும் அவர் விரைந்து குணமடைந்து, மீண்டு வர வேண்டுமென இணைய பயனர்கள் பலர் அந்த பதிவிற்கு கீழ் தொடர்ந்து கருத்துகளை வெளியிட்டு வருகின்றனர்.

 Tags
about his health

Chef Wan

Chemotherapic ;

posted on social media


ஈப்போ, செப் 29 – 115 ஆண்டு கால வரலாற்று சிறப்பு மிக்க பேராவில் உள்ள ஈப்போ இந்திய முஸ்லிம் பள்ளி வாசலில் மவ்லிதுர் ரசூல் ஊர்வலம் மிக சிறப்பாக ஈப்போ இந்திய முஸ்லிம் பள்ளி வாசல் தலைவர் ஹாஜி அமாட் சீடேக் அப்துல் லதீப் தலைமையிலும், நிர்வாக சபை உறுப்பினர்கள் முன்னிலையிலும் நடைபெற்றது.அந்த ஊர்வலத்தை மாநில இஸ்லாமிய சமய இலாகா இயக்குனர் உஸ்தாத் ஹாரித் பாட்சிலா தொடக்கி வைத்தார். இதில் ஈப்போ இந்திய முஸ்லிம் பள்ளி வாசல் இமாம்களான, உஸ்தாத் அப்துல் காதிர் உலவி , உஸ்தாத் அல்ஹாபிழ் முஹம்மது யாசர் அரஃபாத் மஹ்லரி, உஸ்தாத் அல்ஹாபிழ் முஹம்மது நஸீர், உஸ்தாத் முஹம்மது அப்பாஸ் ஆகியோர்கள் கலந்து கொண்டார்கள்.

ஆண்களும், பெண்களும், சிறுவர்கள் ஆகியோரும் ஆர்வத்துடன் பேரணியில் கலந்து தங்களது உற்சாகத்தையும்,நபி நேசத்தையும், மவ்லிதுர் ரசூல் மகிழ்ச்சியையும் வெளிப்படுத்தினார்கள். அதனை தொடர்ந்து 13 நாட்கள் தொடராக நடைபெற்று வந்த நபிகள் நாயகம் அவர்களின் வாழ்க்கை வரலாற்றின் நிறைவு பேருரையும், உலக அமைதிக்காகவும், கொடிய நோய்கள் உலகில் ஏற்படாமல் இருக்கவும் பிரார்த்தனையும் நடைபெற்றது. பள்ளி வாசல் வளாகத்தில் தொடங்கிய இந்த ஊர்வலம் சுமார் 3 கிலோ. மீட்டர் வரை

நடைபெற்றது.

 Tags
ipoh

Maulidur Rasul procession at Indian Muslim School


பரபரப்பான  குடிநுழைவு   அலுவலகங்களில்   முழுமையாக  இணையம் வழி  கடப்பிதழ்  விண்ணப்ப நடைமுறை

ஜோர்ஜ் டவுன். ஏப் 9 – கிள்ளான் பள்ளத்தாக்கில் குடிநுழைவு அலுலகங்களில் அதிகரித்துவரும் கூட்ட நெரிச்சலை சமாளிப்பதற்கு முழுமையாக இணைய வாயிலாக கடப்பிதழ் விண்ணப்பங்களுக்கான முன்னோடி திட்டம் விரைவில் அறிமுகப்படுத்தப்படவுள்ளது. நேர விரயம் மற்றும் கூட்ட நெரிச்சலை தவிர்ப்பதற்கு இந்த நடவடிக்கை எடுக்கப்படுவதாக உள்துறை அமைச்சர் Saifuddin Nasution Ismail தெரிவித்தார். அனைத்து ஏற்பாடுகளும் செய்த பின்னர் முழுமையாக இணைய வாயிலாக கடப்பிதழ் விண்ணப்பங்கள் அமல்படுத்தப்படவுள்ளது. தொடக்க கட்டமாக கிள்ளான் பள்ளத்தாக்கில் இத்திட்டம் தொடங்கப்படும். நாடு முழுவதிலும் கடப்பிதழ் வெளியிடும் 77 அலுவலகங்கள் உள்ளதாகவும் அவற்றில் 21 அலுவலகங்களில் கூட்ட நெரிசல் அதகமாக இருப்பதாக Saifuddin விவரித்தார்.

 Tags
Busy passport offices

to go fully online

under pilot project


‘20 வருடத்திற்கு முன்பு, 8 வயதில் உங்கள் கடையில் நான் திருடிவிட்டேன்’ – மன்னிப்பு கடிதம் அனுப்பிய திருந்திய மனம்

ஈப்போ, ஆக 26 – ”20 வருடத்திற்கு முன்பு உங்கள் கடையில் ‘போகேமோன் ஸ்டிக்கரை’ திருடிவிட்டேன். அதற்காக நான் இன்று வரையில் வருந்துகிறேன்” என கடை உரிமையாளர் ஒருவருக்கு, மன்னிப்பு கடிதம் ஒன்றை அனுப்பியுள்ளார் மனம் திருந்திய ஒருவர்.

1990ல், இக்குற்றத்தை நான் புரியும்போது அப்போது எனக்கு வயது 8 இருக்கும். அதை நினைத்து இன்றும் குற்ற உணர்ச்சியில் இருக்கிறேன். முட்டாள்தனமான அக்காரியத்தை நான் செய்துவிட்டேன். மொத்தமாக எவ்வளவு ஸ்டிக்கர்களை எடுத்தேன் என எனக்குத் தெரியவில்லை. ஆனால் ஏறக்குற்றைய 100 ஸ்டிக்கர்கள் இருக்கலாம்.’ என அக்கடிதத்தில் குறிப்பிடப்பட்டுள்ளது.

தன் பெயரை குறிப்பிடாத அந்நபர், தன் கடிதத்துடன் 100 ரிங்கிட்டையும் இணைத்து, இப்பணம் தான் திருடிய ஸ்டிக்கருக்கான இழப்பீடு என குறிப்பிட்டுள்ளார்.

அந்தக் கடை ஈப்போ, தாமான் அம்பாங்கில் அமைந்திருக்கும், நிலையில், கடந்த 30 வருடங்களாக இக்கடையை வழிநடத்தி வரும் Leong Lai Chan என்பவர், தனக்கு அந்த ஸ்டிக்கர்கள் திருடு போனதே தெரியாது. ஆனால் ஒருவர் செய்த தவற்றை உணர்ந்து திருந்திருப்பது மகிழ்ச்சியளிக்கிறது என குறிப்பிட்டுள்ளார்.

 Tags
Guilty Child’ admits

to stealing stickers 20 years later


இடியுடன்  கூடிய  மேகம்  சூழ்ந்த  அரிய  காட்சி

ஜெய்ஜிங், ஆக 14 – வட மேற்கு சீனாவின் Xinjiang Uygur தன்னாட்சிப் வட்டார பகுதியில் உள்ள Tacheng நகரத்தை இடியுடன் கூடிய மேகம் சூழ்ந்த அரிய வீடியோ காட்சிகள் வெளியாகியுள்ளன. பார்ப்பதற்கு கருந்துளைபோல் காட்சியளித்த இந்த மேகக்கூட்டத்தை கண்டு மக்கள் அதிர்ச்சியும் ஆச்சரியமும் அடைந்தனர். இந்த காட்சி சமூக வலைத்தளங்களில் பெரிய அளவில் வைரலானது.

 Tags
surrounded by Rare display

thunder with the cloud


வீட்டிற்கு முன் நிறுத்தப்பட்டிருந்த கார் மோதிச் சேதப்படுத்தப்பட்டது; இளைஞர் ஏமாற்றம்

பெட்டாலிங் ஜெயா, ஆகஸ்ட்டு 6 – வீட்டின் முன் நிறுத்தி வைக்கப்பட்டிருந்த தனது காரை, அடையாளம் தெரியாத நபர் ஒருவர் மோதி விட்டு மன்னிப்புக் கேட்காமல் சென்ற சம்பவம் தொடர்பில், இளஞர் ஒருவர் ஏமாற்றம் தெரிவித்துள்ளார்.

அஸ்லிசான் ஹமிசி எனும் அந்த இளைஞர் அச்சம்பவத்தை தனது டிக் டொக்கில் பதிவிட்டுள்ளதோடு, அது குறித்து புகார் செய்ய தாம் போலீஸ் நிலையம் செல்ல வேண்டிருந்தது குறித்தும் வருத்தத்தோடு பதிவிட்டுள்ளார்.

காரை வீட்டின் முன் நிறுத்து வைத்தால் கூட மோதுவீர்களாக. அவ்வாறு செய்பவர்கள் அதற்கான பொறுப்பேற்க பழகுங்கள் என அஸ்லிசான் பதிவிட்டுள்ளார்.

அச்சம்பவம் தொடர்பான CCTV இரகசிய கண்காணிப்பு காமிரா பதிவு தம்மிடம் இருப்பதாகவும் குறிப்பிட்டுள்ள அஸ்லிசான், வீட்டிற்கு முன் காரை நிறுத்திய தனது செயலை அவர் தற்காத்தும் பேசியுள்ளார்.

தனது இருப்பிடத்தில் வசிக்கும் பெரும்பாலானோர் வீட்டிற்கு வெளியில் வாகனங்களை நிறுத்துவது வழக்கம் எனவும் அவர் கூறியுள்ளார்.

எனினும், அஸ்லிசானின் அந்த பதிவுக்கு இணையவாசிகள் எதிர்மறையான கருத்துகளை பதிவிட்டு வருகின்றனர்.

“வாகனமோட்டிகள், தங்கள் வாகனத்தை வீட்டு வளாகத்தில் ஏன் நிறுத்தக்கூடாது?” என ஒருவர் கேள்வி எழுப்பியுள்ள வேளை;

“வீட்டிற்கு வெளியில் நிறுத்துவதால் பல்வேறு பிரச்சனைகளை எதிர்கொள்வதை காட்டிலும், வீட்டின் வளாகத்தில் நிறுத்துவதே மேல்” என மற்றொருவர் கூறியுள்ளார்.


ஈரானின்  முன்னாள் அதிபரின் மகளுக்கு   5 ஆண்டு சிறை

துபாய் , ஜன 11 – ஈரானின் முன்னாள் அதிபர் Hashemi Rafsnjani யின் மகளுக்கு ஈரான் நீதிமன்றம் 5 ஆண்டு சிறைத் தண்டனை விதித்துள்ளது. சமூக நடவடிககையாளரான Faezeh Hashemi க்கு எதிரான குற்றச்சாட்டு குறித்த விவரங்களை வழக்கறிஞர் வெளியிடவில்லை. நாட்டின் ஆட்சி முறைக்கு எதிராக பிரச்சாரத்தில் ஈடுபட்டதாக Hashemi க்கு எதிராக குற்றச்சாட்டு கொண்டு வரப்படலாம் என கடந்த ஆண்டு ஈரான் அரசு தரப்பு வழக்கறிஞர் கூறியிருந்தார். போலீஸ் தடுப்புக் காவலில் குர்திய இளம் பெண் ஒருவர் மரணம் அடைந்தது தொடரபாக தெஹ்ரானில் ஆர்ப்பாட்டங்கள் நடைபெறுவதற்கு தூண்டுதலாக இருந்ததன் பேரில் Hashemi கடந்த ஆண்டு கைது செய்யப்பட்டார்.

 Tags
5 year

daughter

former

iran

president

prison

term


மூளையில் ரத்தக் கசிவு ; பாம்பே ஜெயஸ்ரீக்கு அறுவை சிகிச்சை

லண்டன், மார்ச் 25 – பிரபல பாடகி பாம்பே ஜெயஶ்ரீ மூளையில் ரத்தக்கசிவு காரணமாக சுயநினைவற்ற நிலையில் மருத்துவமனையில் அனுமதிக்கப்பட்டார்.

பிரிட்டனில் இசை நிகழ்ச்சியில் பங்கேற்க சென்றிருந்தபோது அவரது உடல்நிலை பாதிக்கப்பட்டது.

அவருக்கு மருத்துவர்கள் ‘கீ ஹோல்’ அறுவை சிகிச்சையை மேற்கொண்டிருப்பதாகவும் , மருத்துவ சிகிச்சைக்கு அவரது உடல் ஒத்துழைத்து வருவதாகவும், ஆரோக்கியத்தில் முன்னேற்றத்தை எதிர்பார்ப்பதாகவும் தெரிவிக்கப்பட்டுள்ளது.

கர்நாடக இசைக் கலைஞரும் பின்னணிப் பாடகியுமான பாம்பே ஜெயஶ்ரீ, `மின்னலே’ படத்தில் ‘வசீகரா’ பாடல் பாடியதன் மூலம் தமிழில் பிரபலமாக அறியப்பட்டவர்.

இவர் இளையராஜா, ஏ.ஆர் ரகுமான், ஹாரிஸ் ஜெயராஜ், ஜி.விபிரகாஷ் போன்ற பல முன்னணி இசையமைப்பாளர்களின் இசையில் பாடல்களைப் பாடியுள்ளார் என்பது குறிப்பிடத்தக்கது .

 Tags
bombay jayashri

Carnatic singer

suffer brain


தாய்லாந்து போலீஸ் நடத்திய சோதனையில் 2,000 த்திற்கும் மேற்பட்ட துப்பாக்கிகள் 75,000 தோட்டக்கள் பறிமுதல்

பேங்காக் , அக் 14- சியாம் பாராகான் வர்த்தக மையத்தில் நிகழ்ந்த துப்பாக்கிச் சூடு சம்பவத்தைத் தொடர்ந்து, தாய்லாந்தில் மேற்கொள்ளப்பட்ட மூன்று நாள் ஆயுத பரிசோதனை நடவடிக்கையில் 2,000-க்கும் மேற்பட்ட துப்பாக்கிகள் மற்றும் 75,000 தோட்டாக்கள் பறிமுதல் செய்யப்பட்டதாக தாய்லாந்து போலீஸ் படைத் தலைவர் ஜெனரல் டார்ஸாக் சுக்விமோல் தெரிவித்தார்.

இந்த நடவடிக்கையின்போது நாடு முழுவதும் மேற்கொள்ளப்பட்ட சோதனை நடவடிக்கையில் 1,593 சந்தேக நபர்கள் கைது செய்யப்பட்டதோடு 1,789 துப்பாக்கிகள், வெற்று கைத்துப்பாக்கிகள் மற்றும் ஏர் ரைபிள்கள், 219 சட்டவிரோத துப்பாக்கிகளுடன் மற்றும் 75,000-த்திற்கும் மேற்பட்ட தோட்டாக்களும் பறிமுதல் செய்யப்பட்டன.

இந்த நடவடிக்கையைத் தொடர்ந்து, 79 பேஸ்புக் பக்கங்கள், 14 டிக்டோக் கணக்குகள், 148 எக்ஸ், 26 யூடியூப் சேனல்கள் மற்றும் 14 இன்ஸ்டாகிராம் கணக்குகள் மூடப்பட்டன. அண்மையில் இளைஞன் ஒருவன் சியாம் பாராகான் வர்த்தக மையத்தில் கண்மூடித்தனமாக துப்பாக்கிக் சூடு நடத்தியதில் இருவர் மாண்டதோடு ஐவர் காயம் அடைந்தனர்.

 Tags
000 Senjata

2

75 000 peluru

lebih

merampas

thailand


தொழுகைக்காக கை கால் கழுவிக் கொண்டிருந்த 8 வயது சிறுவன் சுவர் விழுந்து மரணம்

இந்தோனேசியா, செப் 21 – ஜகார்த்தாவில் 8 வயது மாணவன் ஒருவன் தொழுகைக்கு முன் கை மற்றும் கால்களை கழுவிக் கொண்டிருந்த சமயத்தில், அவனுக்கு முன்புறம் இருந்த சுவரில் மோட்டார் சைக்கிள் ஒன்று வந்து மோதியதில் அச்சுவர் இடிந்து அச்சிறுவன் மீது விழுந்தது. இச்சம்பவத்தில் அச்சிறுவன் பரிதாபமாக உயிரிழந்தான்.

இச்சம்பவம் செப்டம்பர் 15- ஆம் திகதி நடந்ததாக அறியப்படுகிறது.

இருக்கையின் மீது நின்று கொண்டே மோட்டார் சைக்கிளை இளைஞன் ஒருவன் ஓட்டியதில், அம்மோட்டார் கட்டுப்பாட்டை இழந்து சுவரில் மோதியதாக தெரிகிறது.

அச்சிறுவனுடன் இருந்த மற்றொரு சிறுவன் அதிர்ஸ்டவசமாக உயிர் தப்பினான்.

தலையில் பலத்த காயத்துடன் மருத்துவமனைக்கு கொண்டுச் செல்லப்பட்ட அச்சிறுவன் இறந்து விட்டதை பின்னர் மருத்துவர்கள் உறுதிபடுத்தினர். இச்சம்பவம் குறித்து போலீஸ் விசாரணை நடத்தி வருகிறது.

 Tags
8

by collapsing wall

crushed

for prayer

Indonesian boy

while performing ablution


ஐரோப்பாவில்  பாதுகாப்பு நிலைமை  மிகவும் மோசமாக  இருக்கிறது  சுவிடன் எச்சரிக்கை

ஸ்டோக்ஹோல்ம், பிப் 21 – உக்ரைய்ன் மீதான ரஷ்யாவின் படையெடுப்பைத் தொடர்ந்து ஸ்கேன்டிநேவிய நாடுகள் மற்றும் ஐரோப்பிய நாடுகளில் பாதுகாப்பு நிலைமை மிகவும் மோசமாக இருப்பதாக சுவிடன் ராணுவ உளவுத்துறை எச்சரித்திருக்கிறது. சுவிடனில் பாதுகாப்பு அச்சம் ஏற்பட்டுள்ளதோடு எல்லைப் பகுதிகளில் பதட்டமும் அதிகரித்துள்ளதாக சுவிடன் ஆயுதப் படைகள் வெளியிட்ட அறிக்கையில் சுட்டிக்காட்டியது. தற்போது ரஷ்யாவுக்கும் மேற்கத்திய நாடுகளுக்குமிடையே ஏற்பட்டுள்ள நெருக்கடி பாதுகாப்பு நிலையை மேலும் மோசப்படுத்தியிருப்பதாக சுவிடன் வேவுத் தகவல்கள் தெரிவிக்கின்றன.

 Tags
‘security’ threat

Swedish intelligence says

worst since 1980s


ரோஸ்மாவுக்கு எதிரான சட்டவிரோத  பண பரிமாற்றம்  வரி மோசடி  வழக்கு விசாரணை – 13 சாட்சிகளுக்கு  அழைப்பு

கோலாலம்பூர், மார்ச் 23 – ரோஸ்மா மன்சோருக்கு எதிரான சட்டவிரோத பண பரிமாற்றம் மற்றும் வரி மோசடி குற்றச்சாட்டு மீதான வழக்கு விசாரணையில் அரசு தரப்பு 13 சாட்சிகளை அழைத்துள்ளது. மே மாதம் 12 ஆம்தேதி தொடங்கி 15 நாட்களுக்கு இந்த வழக்கு விசாரணை நடைபெறும். உயர் நீதிமன்ற நீதிபதி கே. முனியாண்டி முன்னிலையில் இந்த வழக்கு தொடர்பான விளக்கத்தை அரசு தரப்பு வழக்கறிஞர் Poh Yih Tinn வெளியிட்டார். 11 சாட்சிகளின் எழுத்துப் பூர்வமான அறிக்கைகள் தயாராய் இருப்பதாகவும் இதர இருவர் வாய்மொழி ரீதியிலான சாட்சியத்தை வழங்குவார்கள் என அவர் கூறினார்.

 Tags
13 witnesses

for Rosmah’s

money laundering

tax evasion trial


கையில் வெட்டுக் காயம் ; கழிவறையில் அமர்ந்த நிலையில் ஆடவர் இறந்து கிடக்க காணப்பட்டார்

கெடா, சுங்கை பட்டாணி, தாமான் கெலிசா ரியாவிலுள்ள, வீடொன்றில், ஆடவர் ஒருவர் கையில் வெட்டுக் காயத்துடன் கழிவறையில் அமர்ந்த நிலையில் இறந்து கிடக்க காணப்பட்டார்.

உயிரிழந்த ஆடவரின் மனைவி, நேற்று காலை மணி 11 தொடங்கி 12.30 வரையில், அவரை தொடர்புக் கொள்ள முயன்றுள்ளார். எனினும் முடியாமல் போகவே, வீட்டில் நேரடியாக சென்று பார்க்குமாறு, அட்டை வீட்டுக்காரரின் உதவியை நாடியுள்ளார்.

பூட்டாமல் இருந்த வீட்டில் நுழைந்த அட்டை வீட்டுக்காரர், வரவேற்பு அறையில் இரத்தம் சிந்திக் கிடப்பதை கண்டவுடன் உடனடியாக ஆம்புலன்சுக்கு அவசர அழைப்பு விடுத்துள்ளார்.

பிற்பகல் மணி 1.10 வாக்கில், சம்பவ இடத்தை சென்றடைந்த மருத்துவப் பணியாளர்கள், அவ்வாடவர் இறந்து விட்டதை உறுதிச் செய்ததோடு, போலீசுக்கும் தகவல் வழங்கியதாக, குவாலா மூடா போலீஸ் தலைவர் அசிஸ்டன் கமிஸ்னர் ஜைடி சே ஹாசன் தெரிவித்தார்.

சம்பந்தப்பட்ட வீட்டின் வரவேற்பு அறையிலிருந்து, காகிதங்களை வெட்ட பயன்படுத்தப்படும் கத்தி ஒன்று கண்டெடுக்கப்பட்ட வேளை ; சம்பந்தப்பட்ட ஆடவர் கையில் வெட்டுக் காயத்துடன் இறந்து கிடந்ததை போலீசார் உறுதிப்படுத்தினர்.

தனது மனைவியுடன் வசித்து வந்த அந்த ஆடவருக்கு 32 வயது மகள் இருப்பதும், 2016-ஆம் ஆண்டுக்கு பின் அந்த மகள் வீடு திரும்பியதும் இல்லை, அவர்களை தொடர்புக் கொண்டதும் இல்லை என்பது தொடக்க கட்ட விசாரணையில் தெரிய வந்துள்ளது.

எனவே, தற்சமயம் அதனை ஒரு திடீர் மரணமாக போலீசார் வகைப்படுத்தியுள்ளனர்.

 Tags
dengan kesan kelar

ditemukan

Lelaki

terduduk dalam tandas


HRD corp    விருதளிப்பு  விழாவில்   ஆர் ஆசியா உட்பட  17 நிறுவனங்கள் விருது பெற்றன

கோலாலம்பூர், ஜன 18 – HRD Corp நிறுவனத்தின் விருதளிப்பு விழா நேற்றிரவு தலைநகரில் KLCC மாநாட்டு மையத்தில் வெகு விமரிசையாக நடைபெற்றது. இந்நிகழ்வில் மனித வள அமைச்சர் வி.சிவகுமார், HRD Corp நிறுவனத்தில் தலைமை செயல் அதிகாரி Datuk Shahul Dawood மற்றும் மனித வள அமைச்சின் உயர் அதிகாரிகளும் கலந்து கொண்டனர். இந்த நிகழ்ச்சியில் HRD corp சில் அங்கம் வகிக்கும் தொழில் நிறுவனங்களின் சிறந்த செயல்பாட்டை கௌரவிக்கும் வகையில் விருது வழங்கி கௌரவிக்கப்பட்டது . 7- Eleven Malaysia Sdn Bhd, Air Asia Berhad ,Cimb Bank Berhad உட்பட 17 நிறுவனங்கள் சிறந்த மனித வள மேம்பாட்டிற்கான விருதை பெற்றன. மனித வள அமைச்சர் சிவக்குமாரிடமிருந்து அந்த நிறுவனங்களின் உயர் அதிகாரிகள் விருதுகளை பெற்றுக்கொண்டனர்

 Tags
HRD corp

organises

THE HRR AWARDS GALA DINNER


புயலின்போது கார்கள் மீது  மரம் விழுந்தது அறுவர்  உயிர் தப்பினர்

கோலாலம்பூர், ஏப் 30 – அம்பாங்கிற்கு செல்லும் MRRR 2 நுழைவுப் பகுதிக்கு அருகே கடுமையான புயலின்போது தங்களது கார்கள் மீது மரம் விழுந்ததில் அதில் இருந்த அறுவர் உயிர் தப்பினர். Perodua Alza. Perodua Myvi மற்றும் Produa Exora ஆகிய மூன்று கார்களைச் சேர்ந்த மூன்று ஆடவர்கள் மற்றும் மூன்று பெண்கள் இந்த சம்பவத்தில் உயிர் தப்பினர். சம்பவம் நிகழ்ந்த இடத்திற்கு மீட்பு நடவடிக்கையை மேற்கொள்வதற்கு Sungai Besi தீயணைப்பு மற்றும் மீட்புக் குழுவைச் சேர்ந்த எட்டு அதிகாரிகள் அனுப்பி வைக்கப்பட்டனர். காரில் சிக்கிக் கொண்ட அனைவரும் பாதுகாப்புடன் வெளியேற்றப்பட்டனர். தீயணைப்பு படை வீரர்களுடன், சிவில் தற்காப்பு படை மற்றும் கோலாலம்பூர் மாநாகர் மன்றத்தின் பணியாளர்கள் கீழே விழுந்த மரங்களை அப்புறப்படுத்தும் நடவடிக்கையில் ஈடுபட்டனர்.

 Tags
as tree

close

during

for 6

on cars

shave

storm

topples


சுவிட்சர்லாந்தில்  புயலினால்  2 ரயில்கள்  தடம் புரண்டன  15 பேர் காயம்

பெர்ன் , ஏப் 1 – Switzerland ந்தின் வடமேற்கே கடும் புயல் வீசயதில் இரண்டு ரயில்கள் தடம் புரண்டன. அந்த இரண்டு ரயில்களும் அடுத்தடுத்து 20 நிமிடங்களில் தடம் புரண்ட சம்பவத்தில் 15 பேர் காயம் அடைந்தனர். முதல் ரயில் தடம் புரண்டதில் அதன் ஓட்டுனர் உட்பட மூவரும் , இரண்டாவது ரயில் தடம் புரண்டபோது இதர 12 பேர் காயம் அடைந்தனர். அவர்களில் ஒருவர் கடுமையாக காயம் அடைந்ததாக அதிகாரிகள் தெரிவித்தனர். மணிக்கு 136 கிலோமீட்டர் வேகத்தில் வீசிய புயலின்போது இந்த சம்பவங்கள் நிகழ்ந்தன.

 Tags
as two Swiss

Fifteen hurt

in Storm

trains derail


சமூக ஊடகங்களில் ‘ஹீரோவாக’ வலம் வரும் நாய் ; ஆண்டுக்கு 45 லட்சம் ரிங்கிட்டை சம்பாதிக்கிறது

சமூக ஊடகங்களில் மிகுந்த செல்வாக்குடன் வலம் வரும் விலங்காக, Tucker Budzyn எனும் நாய் அடையாளம் காணப்பட்டுள்ளது.

அதன் வாயிலாக, ஆண்டுக்கு 45 லட்சம் ரிங்கிட் வரையில் அது வருமானம் ஈட்டுவது, Printed Pet Memories நிறுவனம் மேற்கொண்ட ஆய்வில் தெரிய வந்துள்ளது.

இரண்டு வயது தொடங்கி சமூக ஊடக ‘பிரபலமாக’ வலம் வரும் Tucker-ருக்கு தற்போது வயது ஐந்து ஆகும்.

யூதியூப்பில் 30 நிமிடங்களுக்கு வலம் வர, அது ஒரு லட்சத்து 80 ஆயிரம் ரிங்கிட் முதல் இரண்டு லட்சத்து 72 ரிங்கிட் வரை கட்டணத்தை பெறும் வேளை ; இன்ஸ்தாகிராமில் மூன்று முதல் எட்டு பதிவுகளுக்கு ஒரு லட்சம் ரிங்கிட் வழங்கப்படுகிறது.

கோல்டன் ரெட்ரீவர் வகையைச் சேர்ந்த Tucker-ரை, டிக் டாக், முகநூல், யூதியூப், இன்ஸ்டாகிராம், டிவிட்டர் என இதுவரை இரண்டு கோடியே 50 லட்சம் பேர் பின்தொடருகின்றனர்.

 Tags
dog on social media

making millions

of ringgit

The most influential


217 பங்குதாரர்களுக்கு   சேர வேண்டிய  பங்குப் பணத்தை  நீதிமன்றம்  முடிவு செய்யும்

ஈப்போ, ஜன 18 – 26 ஆண்டுகளுக்கு முன்பு பறிபோன 3,641 ஏக்கர் நிலத்திற்காக அதன் 217 பங்குதாரர்களுக்கு சேர வேண்டிய பங்குப் பணத்தை வழங்குவது தொடர்பான விசாரணை ஈப்போ உயர் நீதிமன்றத்தில் நடைபெறவிருக்கிறது. வழக்கு விசாரணைக்குப் பிறகு ஒவ்வொரு பங்குதாரருக்கும் எவ்வளவு தொகை வழங்கப்படும் என்பதை பின்னர் நீதிமன்றம் முடிவு செய்யும்.

பங்குதார்களுக்கும் ஊத்தான் மெலின்தாங் சிம்பாங் அம்பாட் கட்டுமான மேம்பாட்டு நிறுவனத்திற்கு சொந்தமான 3641 ஏக்கர் பரப்பிலான நிலம் கடந்த 26 ஆண்டுகளாக இழு பறியாக இருந்து வருகிறது. இந்த செம்பனைத் தோட்டம் சம்பந்தப்பட்ட வழக்கில் மேல் முறையீடு கடந்த 2020 ஆம் ஆண்டு 27 ஆம் தேதி விசாரணைக்கு வந்தபோது அதன் 217 பங்குதாரர்களுக்கு சாதகமாக தீர்ப்பு வழங்கியது.

கடந்த 1994 ஆம் தொடக்கத்திலிருந்து 2014 ஆம் ஆண்டு வரையில் அந்த செம்பனை நிலத்தில் அறுவடை செய்யப்பட்ட குலைகளுக்கான செலவுகள் போக லாபமாக கிடைத்த தொகை இன்றைய சந்தை விலைப்படி கணக்கிடப்பட்டு நஷ்ட ஈடாக பங்குதாரர்களுக்கு வழங்கப்படவேண்டும் என்று ஏற்கனவே தீர்ப்பளிக்கப்பட்டது.

அந்த நிலத்தின் பட்டாவை உள்ளூர் பொருளகம் ஒன்றில் அடமானம் வைக்கபட்டதைத் தொடர்ந்து அந்த நிலத்தை ரீகல் நிறுவனம் பணத்தை செலுத்தி நிலத்திற்கான உரிமையை அதன் பெயருக்கு மாற்றிக்கொண்டதால் ஏமற்றம் அடைந்த பங்குதார்கள் சட்ட நடவடிக்கையை மேற்கொண்டனர். கூட்டரசு நீதிமன்றத்தில் மேல் முறையீட்டு மனுவுக்கு வெற்றி கிடைத்ததைத் தொடர்ந்து இந்த வழக்கு இன்று காலை விசாரணைக்கு வந்தது. விசாரணை நீதிபதி அலுவல் காரணமாக கோலாலம்பூருக்கு சென்றதைத் தொடர்ந்து இந்த வழக்கு மார்ச் 16 ஆம் தேதிக்கு ஒத்திவைக்கப்பட்டது.

இந்த வழக்கை ஏற்று நடத்தும் வழக்கறிஞர் டி. பி. விஜேந்திரனுக்கு உதவியாக வழக்கை ஏற்று நடத்தும் வழக்கறிஞர் எம். மனோகரன் நீதிமன்றத்தில் திரண்டிருந்த பங்குதாரர்களுக்கு விளக்கம் அளித்தார் .

 Tags
land issue case

teluk Intan


மூன்று வாகனங்கள் மோதி  2 முதியவர்கள் உட்பட 3 பேர் மரணம்.

குவந்தான் , ஜூலை 24 – இன்று காலை 11.20 மணியளவில் குவந்தான், செகமாட் சாலையில் மூன்று வாகனங்கள் விபத்துக்குள்ளாகி 2 முதியவர்கள் உட்பட 3 பேர் உயிரிழந்துள்ளனர்.

இவ்விபத்தில் 66 வயது அயூப் ஜகாரியா, 65 வயது பொட்சியா டஹாருன் மற்றும் 19 வயது முகமட் அஸ்ரின் அஹ்மத் நஸ்ரி ஆகிய மூவர் சம்பவ இடத்திலேயே உயிரிழந்ததாக தெரிய வந்துள்ளது.

இச்சம்பவத்தில்அல்சா கார் ஓட்டுநர் செகாமட்டில் இருந்து குவாந்தனை நோக்கி சென்று கொண்டிருந்த போது வேகக்கட்டுப்பாட்டை இழந்து முன் சென்று கொண்டிருந்த மைவி காரின் மீது மோதுவதற்கு பதிலாக எதிர் பாதையில் மோதியுள்ளார்.

அதனை தொடர்ந்து முன் சென்று கொண்டிருந்த மைவி கார் வலது புறம் வந்து கொண்டிருந்த காரில் மீது மோதி இவ்விபத்து ஏற்பட்டுள்ளதென போலீசார் தெரிவித்துள்ளனர்.

மேலும் இவ்விபத்தில் 9 பேர் காயமடைந்து பெக்கான் மருத்துவமனையில் சிகிச்சை பெற்று வருகின்றனர்.

 Tags
3 maut

9 cedera kemalangan


வெளிநாட்டுப் பயணிகளுக்கு மீண்டும் கோவிட் கட்டுப்பாடுகளை அறிவித்தது தாய்லாந்து

பங்கோக், ஜன 8 – தாய்லாந்து தனது நாட்டிற்குள் நுழையும் வெளிநாட்டு சுற்றுப் பயணிகளுக்கான கோவிட் கட்டுப்பாடுகளை மீண்டும் அமலுக்கு கொண்டு வந்திருக்கிறது.

பெரியவர்கள் தாங்கள் இரு கோவிட் -19 தடுப்பூசிகளைப் போட்டிருப்பதை ஆதாரமாகக் காண்பிக்க வேண்டும். தடுப்பூசி செலுத்திக் கொள்ளாதவர்கள் அதற்கான மருத்துவ காரணத்தை வெளிப்படுத்த வேண்டும் அல்லது ஜூலைக்குப் பிறகு கோவிட் தொற்றிலிருந்து குணமடைந்திருக்க வேண்டுமென அந்நாட்டு போக்குவரத்து அமைச்சு கூறியுள்ளது.

இன்று ஜனவரி 8 முதல் சீனா தனது அனைத்துலக எல்லையைத் திறந்திருப்பதின் வாயிலாக, கோவிட் மீண்டும் பரவக் கூடும் எனும் அச்சத்தில் சீனா, ஹங்காங், ஜப்பான், தென்கொரியா, சிங்கப்பூர், தாய்லாந்து முதலிய நாடுகள் வெளிநாட்டு பயணிகளுக்கு நுழைவுக்கான கட்டுப்பாடுகளை விதித்துள்ளது. தற்போது தாய்லாந்தும் அதில் இணைந்துள்ளது.

இவ்வாண்டு முதல் காலாண்டில், 3 லட்சம் சீன சுற்றுப் பயணிகள் தாய்லாந்திற்கு வருகை புரிவார்கள் என எதிர்பார்க்கப்படுகிறது.

 Tags
all international

back

brings

covid 19

entry rules

thailand

travellers


மனிதவள அமைச்சு  மேற்கொண்ட  அதிரடி சோதனையில்    226 வெளிநாட்டு  தொழிலாளர்கள்  மீட்பு

கோலாலம்பூர், ஏப் 11- வேலைக்காக அழைத்து வரப்பட்டு மனிதாபிமானமற்ற முறையில் நடத்தப்பட்ட 226 வெளிநாட்டு தொழிலாளர்களை மனித வள அமைச்சின் ஆள்பல இலாகா மீட்டுள்ளது. நெகிரி செம்பிலான் Bandar Baru நீலாயில் மூன்று மாடி கட்டிடத்தில் உள்ள 9 அறைகளில் தங்க வைக்கப்பட்டிருந்த வங்களாதேசத்ம் மற்றும் நேப்பாளத்தைச் சேர்ந்த அந்த தொழிலாளர்கள் நேற்று மீட்கப்பட்டதாக மனிதவள அமைச்சர் வி. சிவக்குமார் தெரிவித்தார். வங்காளதேச தூதரகம் செய்திருந்த புகாரின் அடிப்படையில் மேற்கொள்ளப்பட்ட துரித நடவடிக்கையில் அந்த தொழிலாளர்கள் மீட்கப்பட்டதாக அவர் தெரிவித்தார்.

மின்சார வசதி மற்றும் முறையான தங்குமிட வசதியின்றி ஒரு அறையில் 60 பேர்வரை கடந்த 40 நாட்களுக்கும் மேல் அவர்கள் தங்கவைக்கப்பட்டனர். அதோடு அவர்களை இங்கு கொண்டு வந்த நிறுவனம் அவர்களுக்கு வேலை வாய்ப்பு எதனையும் ஏற்படுத்தித்தரவில்லை. மீட்கப்பட்ட அவர்கள் அனைவரும் தற்போது தற்காலிக இடத்தில் தங்க வைக்கப்பட்டுள்ளதாக சிவக்குமார் கூறினார்.

 Tags
226 foreigners

and human resources

have been saved by

the bridge Manpower


உசைன் போல்ட் கணக்கிலிருந்து ஒரு கோடியே 27 லட்சம் அமெரிக்க டாலர் களவு

சான் ஜுவான், ஜன 20 – உலகின் மின்னல் வேக ஓட்டக்காரரான உசைன் போல்ட், தனது தனியார் முதலீட்டு கணக்கிலிந்து ஒரு கோடியே 27 லட்சம் அமெரிக்க டாலரை இழந்தார்.

சமந்தப்பட்ட பணத்தை திருப்பித் தருமாறு, போல்ட்டின் வழக்கறிஞர், Stock & Securities எனும் சம்பந்தப்பட்ட தனியார் முதலீட்டு நிறுவனத்திற்கு கடிதம் அனுப்பியுள்ளதோடு, ஜமைக்கா அதிகாரிகளும் அவ்விவகாரம் தொடர்பில் விசாரணையை தொடங்கியுள்ளனர்.

இதற்கு முன் போல்ட்டின் கணக்கில், ஒரு கோடியே 28 லட்சம் அமெரிக்க டாலர் பணம் இருந்த வேளை, தற்போது அதில் வெறும் 12 ஆயிரம் அமெரிக்க டாலர் மட்டுமே எஞ்சியுள்ளது.

அது மிகப் பெரிய மோசடி வேலை என குறிப்பிட்ட உசைன் போல்ட்டின் வழக்கறிஞர், பணம் உடனடியாக திரும்ப தரப்படவில்லை என்றால் சம்பந்தப்பட்ட நிறுவனத்துக்கு எதிராக, சிவில் மற்றும் கிரிமினல் வழக்குகள் பதிவுச் செய்யப்படுமெனவும் எச்சரிக்கை விடுத்தார்.

எனினும், அவ்விவகாரம் தொடர்பில், சம்பந்தப்பட்ட தனியார் முதலீட்டு நிறுவனம் இதுவரை கருத்துரைக்கவில்லை.

 Tags
lost

US$12.7 million from the account

Usain Bolt


திருமணம் செய்துக் கொள்ளும் இளம் தம்பதியருக்கு ; சிறப்பு வாழ்க்கை செலவுப்படி தொகை

ஹாங்காங், ஆகஸ்ட்டு 30 – கிழக்கு சீனாவிலுள்ள, மாவட்டம் ஒன்றில், 25 அல்லது அதற்கும் குறைவான வயதில் திருமணம் செய்துக் கொள்ளும் இளம் ஜோடிகளுக்கு ஆயிரம் யுவான் அல்லது சுமார் 636 ரிங்கிட் வாழ்க்கை செலவுப் படி தொகையாக வழங்கப்படுகிறது.

சீனாவில் பிறப்பு விகிதம் வரலாறு காணாத அளவுக்கு சரிவை எதிர்நோக்கியுள்ளது.

அதனால், இளம் ஜோடிகள் திருமணம் செய்துக் கொள்ளவும், குழந்தை பெறவும் ஊக்குவிக்கும் வகையில் அந்த சிறப்பு சன்மானம் வழங்கப்படுகிறது.

குழந்தை பராமரிப்பு, கருவுறுதல், குழந்தைகள் உள்ள தம்பதியருக்கான கல்வி மானியம் ஆகியவையும் அதில் அடங்கும்.

கடந்த 60 ஆண்டுகளில் முதல் முறையாக சீனாவில் பிறப்பு விகிதம் மோசமாக வீழ்ச்சி கண்டுள்ளதோடு, முதியவர்களின் எண்ணிக்கையும் தொடர்ந்து அதிகரித்து வருகிறது.

கடந்தாண்டு அந்நாட்டில் திருமணம் செய்துக் கொண்டவர்களின் எண்ணிக்கை எட்டு லட்சத்துக்கும் கீழ் பதிவான வேளை ; 1986-ஆம் ஆண்டுக்கு பின்னர், பதிவுச் செய்யல்பட்ட மிக குறைவான எண்ணிக்கை அதுவென கூறப்படுகிறது.

அதிகரித்துள்ள வாழ்க்கை செலவினம், குழந்தை பராபரிப்பு செலவுகள், பாலின பாகுபாடு காரணமாக வேலைக்கு செல்வதை நிறுத்தி விட்டு குழந்தைகளை பார்த்துக் கொள்ளும் பொறுப்பு பெண்களிடம் திணிக்கப்படுவது ஆகிய காரணங்களால், அந்நாட்டில் திருமண விகிதமும் நாளுக்கு நாள் குறைந்து வருவதாக கூறப்படுகிறது.

 Tags
Ganjaran tunai

kahwin

untuk pasangan muda


ட்விட்டர் நிறுவனத்தின் பொருட்கள் ஏலத்தில் விடப்பட்டன

அமெரிக்கா, ஜன 19 – சான் பிரான்சிஸ்கோ, ட்விட்டர் நிறுவனத்தின் தலைமையகத்திலுள்ள நூற்றுக்கணக்கான பொருட்கள் ஏலத்தில் விடப்பட்டன.

ட்விட்டரின் அடையாளமாக திகழும் அதன் சின்னமும் ஏலத்தில் விடப்பட்ட பொருட்களில் அடங்குமென கூறப்படுகிறது.

எனினும், பயன்படுத்தப்பட்ட அப்பொருட்கள் சில மிக அதிக விலையில் விற்கப்பட்டதாக, இணையவாசிகள் சில கருத்துகளை பதிவிட்டுள்ளனர்.

ட்விட்டர் நிறுவனத்தை நான்காயிரத்து 400 கோடி அமெரிக்க டாலர் விலையில் வாங்கியதால், Elon Musk-கிற்கு ஏற்பட்ட செலவினத்தை ஈடு செய்யும் வகையில் அந்த ஏலம் ஏற்பாடு செய்யப்பட்டதாக கூறப்படுகிறது.

 Tags
auctioned off

Twitter's products


நான்   உயிர்பிழைப்பேன்  என நினைக்கவில்லை கண்ணில் தாக்கப்பட்ட சம்பவத்தை  அன்வார்  நினைவு கூர்ந்தார்

கோலாலம்பூர், ஜூன் 9 – அன்வார் இப்ராஹிம் தற்போது அதிகாரத்தின் முக்கிய இடமான பிரதமர் பதவியில் அந்த உயரிய இடத்தை சென்றடைவதற்கு தமக்கு ஏற்பட்ட கசப்பான அனுபவங்களை அவர் மறக்கவில்லை. Al- Jazeera வின் ” 101 East Programe ” என்ற நிகழ்வில் 1978 ஆம் ஆண்டு போலீஸ் கொடுமையின்போது கண்களில் தாக்கப்பட்டதால் ஏற்பட்டதால் கண்கள் கடுமையாக கண்ணிப்போனாதால் Black Eye சம்பவத்தை Al -Jazeera நிகழ்ச்சியில் அன்வார் நினைவு கூர்ந்தார்.

அன்றைய தினம் நான் மிகவும் மோசமாக தாக்கப்பட்டேன். எனது பெற்றோர், எனது மனைவி வான் அஸிஸா மற்றும் குடும்ப உறுப்பினர்களை நான் அதிகம் சிந்தித்தேன். கடுமையாக தாக்கப்பட்டதால் தாம் பிழைக்க மாட்டேன் என்று கூட நினைத்தாக ” சிறையிலிருந்து பிரதமர்வரை அன்வார் இப்ராஹிம் என்ற தலைபிலான அந்த ஆவணப்பட நிகழ்ச்சியில் அன்வார் தெரிவித்தார். அவரை தாக்கியது அப்போதைய போலீஸ் படைத் தலைவர் Abdul Rahim Noor என தெரியவந்ததைத் தொடர்ந்து 2000ஆம் ஆண்டில் அவர் மீது நீதிமன்றத்தில் குற்றஞ்சாட்டப்பட்டு இரண்டு மாதம் சிறைத் தண்டனை விதிக்கப்பட்டது. இந்த சம்பவத்திற்காக அன்வார் மற்றும் அவரது குடும்பத்தினரிடம் 2005ஆம் ஆண்டு Rahim மன்னிப்பு கேட்டுக்கொண்டார்.

 Tags
Anwar recalls

black eye incident

I thought i

wouldn't survive


மலேசியாவின்  முன்னேற்றத்திற்கு தடையாக  இருக்கும்  தீவிரவாத  சிந்தனையை ஜொகூர்  மக்கள் தடுக்க வேண்டும் -அமனா தலைவர் வலியுறுத்து

கோலாலம்பூர், செப் 3- மலேசியாவின் முன்னேற்றத்திற்கும் அமைதிக்கும் தடையாக இருக்கும் தீவிரவாத சிந்தனைகள் வளர்வதை ஜொகூர் மக்கள் தடுக்க வேண்டும் என அமனா கட்சியின் தலைவர் முகமட் சாபு கேட்டுக்கொண்டார். மேற்காசிய நாடுகளில் உள்ள சில நாடுகள் தீவிரவாத சிந்தனைகளால் முன்னேற முடியாமலும் ஏழ்மையில் இருப்பதற்கும் முக்கிய காரணம் என முகமட் சாபு தெரிவித்தார்.

சமய மேம்பாடு தொடர்பான நடவடிக்கைகளல் மேற்காசிய நாடுகள் முனைப் காட்டி வந்தபோதிலும் தீவிரவாத சிந்தனைகளால் அந்த நாடுகள் வளர்ச்சியிலிருந்து பின்தங்கியிருப்பதை அவர் சுட்டிக்காட்டினார் .

நாகரீகமடைந்த மக்கள் மேம்பாட்டை பாதிக்கக்கூடிய தீவிரவாத சிந்தனையை புறக்கணிக்க வேண்டும் என நேற்று பாக்காத்தான் வேட்பாளருக்கு ஆதரவு தெரிவிக்கும் ஒருங்கிணைந்த பிரச்சாரக் கூட்டத்தில் உரையாற்றியபோது முகமட் சாபு வலியுறுத்தினார்.

 Tags
jadikan asia barat

sebagai contoh

Sekat fahaman ekstrem


மலேசியாவுக்கான சுதந்திரமான தகவல் சட்டத்தை அறிமுகப்படுத்த அமைச்சரவை குழு  இணக்கம்

கோலாலம்பூர் ,செப் 15 – மலேசியாவுக்குச் சுதந்திரமான தகவல் சட்டத்தை அறிமுகப்படுத்துவதற்கு அமைச்சரவை குழு இணக்கம் தெரிவித்துள்ளது. நாட்டின் நடப்பிலுள்ள அதிகாரப்பூர்வ ரகசிய சட்டம் திருத்தம் செய்யப்படும் என பிரதமர்துறை தெரிவித்துள்ளது. நேற்று நாடாளுமன்றத்தில் பிரதமர் டத்தோஸ்ரீ அன்வார் இப்ராஹிம் தலைமையில் அந்த அமைச்சரவைக் குழு கூட்டம் நடைபெற்றது. நிர்வாக முறையில் சிறந்த நிர்வாகத்தை தொடர்ந்து வலுப்படுத்த லஞ்ச ஊழலுக்கு எதிராக முன்பு விளங்கிய( JKKTN ) தேசிய நிர்வாகம் மீதன அமைச்சரவையின் சிறப்புக்குழு அடிப்படை கட்டுமானம் மற்றும் ஊழலுக்கு எதிரான சட்டங்களையும் தயாரிக்கும்.

திங்கட்கிழமையன்று நாடாளுமன்றத்தில் சமர்ப்பிக்கப்பட்ட 12 ஆவது மலேசிய திட்ட மத்திய கால மறுஆய்வுக்கு ஏற்ப நிர்வாகத்தை வலுப்படுத்தும் அரசாங்கத்தின் நோக்கத்திற்கு ஏற்ப இது அமைந்திருப்பதாக பிரதமர் டத்தோஸ்ரீ அன்வார் தெரிவித்தார். அரசாங்கத்திடமிருந்து பொதுமக்கள் தகவல்களைப் பெற தெளிவான வழிகாட்டிகளையும் வரையரைகளையும் கொண்டு சுதந்திரமான தகவல் சட்டம் வரையப்படும் என பிரதமர் தெரிவித்தார்.

 Tags
Cabinet committee agrees

Freedom of Information Act

malaysia

Official Secrets Act

PMD

to be amended


கழிப்பறைகளை  தூய்மைப்படுத்தும்  முயற்சியை  கல்வி அமைச்சு  விரைவில்   தொடங்கவிருகிறது

கோலாலம்பூர், ஜூன் 5 – பள்ளி கழிப்பறைகளை தூய்மைப்படுத்தும் முயற்சியை கல்வி அமைச்சு விரைவில் தொடங்கவிருக்கிறது. கழிவறைகளை தூய்மையாக வைத்திருப்பதற்கன பொறுப்புணர்வை பள்ளிப் பிள்ளைகளுக்கு கற்றுத்தரும் முயற்சியாக இது அமையும் . சுகாதாரம் மற்றும் தூய்மைக்கு முன்னுரிமை வழங்கும் நடைமுறையை மாணவர்கள் கற்றுக்கொள்வதற்கு இது மிகவும் முக்கியம் என பிரதமர் டத்தோஸ்ரீ அன்வார் இப்ராஹிம் தெரிவித்ததற்கு ஏற்ப கல்வி அமைச்சுகு இந்த நடவடிக்கையை மேற்கொள்ளும் என கல்வி அமைச்சர் Fadhlina Sidek தெரிவித்தார். அன்வாரின் ஆலோசனையை அமல்படுத்துவதற்கான செயல் திட்டத்தில் தமது அமைச்சு ஈடுபடும் என தமது முகநூலில் வெளியிட்ட அறிக்கையில் அவர் சுட்டிக்காட்டினார். தூய்மைக்கான விழிப்புணர்வு மற்றும் கழிவறையை முறையாக எப்படி பயன்படுத்துவது என்பதை பிள்ளைகளுக்கு கற்றுத்தரம் நடப்பு திட்டங்களுக்கு ஏற்ப இந்த நடைமுறையின் மூலம் கழிவறைகளின் தூய்மைக்கு முன்னுரிமை எடுக்கப்படும் என Fadhlina Sidek தெரிவித்தார்.

 Tags
Education Ministry

initiative soon

shcool toilets

to start clean


ஆசிரியர் தாக்கினார் ; கண்ணில் காயம் அடைந்த மாணவன் மருத்துவமனையில் அனுமதி

பாலேக் பூலாவ் ,செப் 15 – ஆசிரியரால் தாக்கப்பட்ட 5ஆம் படிவ மாணவன் கண்ணில் காயம் அடைந்ததைத் தொடர்ந்து மருத்துவமனையில் அனுமதிக்கப்பட்டுள்ளான். சுங்கை ஆரா இடைநிலைப் பள்ளியில் நிகழ்ந்த அந்த சம்பவத்தைத் தொடர்ந்து தனது மகனின் வலது புற கண்ணின் உட்பகுதியில் இரத்தம் கசிந்ததாக அம்மாணவனின் தந்தை தெரிவித்தார். இது தொடர்பான காணொளி சமூக வலைத்தளங்களிலும் வைரலானது. கண்ணில் காயம் அடையும் அளவிற்கு தாக்குதல் நடத்திய ஆசிரியரின் நடவடிக்கை குறித்து தாம் பெரும் ஏமாற்றம் அடைந்திருப்பதாக அவர் கூறினார். இதனிடையே வகுப்பில் பாட நேரத்தின்போது நண்பகல் மணி 12.30 அந்த மாணவன் மின் சிகரெட் புகைத்துக் கொண்டிருந்தாக நம்பப்படுகிறது.

 Tags
allegedly being struck by teacher

Teen warded

with eye injury


முட்டைகள் பற்றாக்குறை தொடர்வதால் வியாபாரிகள் கவலை

குவா மூசாங், அக் 12 – கிளந்தானில் பல இடங்களில் முட்டைகள் பற்றாக்குறை தொடர்வதால் அங்குள்ள வியாபாரிகள் கவலை அடைந்துள்ளனர். குறிப்பாக குவா மூசாங் மாவட்டத்தில் முட்டை தட்டுப்பாடு தொடர்ந்து இருந்துவருவதாக அங்குள்ள வியாபாரிகள் சிலர் தெரிவித்தனர். முட்டைகள் கிடைப்பதில் சிரமமாக இருப்பதால் பயனீட்டாளர்கள் குறைந்த அளவிலான முட்டைகளை வாங்கிச்செல்வதற்கு தாம் அனுமதிப்பதாக குவா மூசாங்கை சேர்ந்த வியாபாரி ஒருவர் தெரிவித்தார். கடந்த மே மாதம் முதல் தமக்கு 400 முதல் 1,500 தட்டுக்கள் முட்டைகள் மட்டுமே விநியோகிக்கப்படுவதாகவும் இதற்கு முன் 3,000 தட்டுக்கள்வரை முட்டைகள் கிடைத்து வந்ததாக முகமட் பிக்ரி என்ற அந்த வர்த்தகர் தெரிவித்தார். முட்டைகள் தட்டுப்பாட்டினால் அதன் விலைகளையும் அதிகரித்துள்ளதாக அவர் கூறினார்.

 Tags
bekalan telur

masih kurang

Peniaga resah


வாத்தை காப்பாற்றியவருக்கு வாழ்க்கை பறிபோனது

கலிபோர்னியா, மே 24 – சாலையைக் கடக்க அவதியுற்ற வாத்து கூட்டம் ஒன்றிற்கு உதவிய ஆடவர் ஒருவர் அதே இடத்தில் காரால் மோதப்பட்டு இறந்த சம்பவம் உலகையே சோகத்தில் ஆள்தியுள்ளது எனலாம்.

கலிபோர்னியாவில், காரில் பயணித்துக் கொண்டிருந்த 41 வயது ரிவாரா எனும் ஆடவர், சாலையில் வாத்து ஒன்று அதன் பிள்ளைகளுடன் சாலையைக் கடக்க தவித்ததைக் கண்டு காரை நிறுத்தி அதற்கு உதவியுள்ளார். அப்போது அந்த சாலையில் பயணித்த இதர கார்களும் காரை நிறுத்தி ரிவாராவின் செயலுக்கு ஆதரவை தெரிவித்ததோடு, கைதட்டி அவருக்கு பாராட்டையும் தெரிவித்துள்ளனர்.

இச்சமயத்தில், அங்கு வந்த கார் ஒன்று ரிவாரைவை மோதித்தள்ளியதில் இவ்விபத்தில் ரிவாரா சம்பவ இடத்திலேயே மரணமடைந்தார்.

இத்துயரச் சம்பவம் அங்கிருந்த பலருக்கும் அதிர்ச்சியை ஏற்படுத்தியது.

ரிவாராவின் செயலால் நெகிழ்ந்திருந்த மக்கள், அவரது மறைவிற்கு துக்கம் அனுசரிக்கும் வகையில், சம்பந்தப்பட்ட சாலையின் அருகே மலர்களையும் ரப்பர் வாத்துகளையும் வைத்துள்ளனர்.

இவ்விபத்து எதிர்பாராத விதமாக நடந்தது என்பதால், ரிவாராவை மோதிய 17 வயது ஒட்டுனருக்கு எதிராக எந்த ஒரு குற்றச்சாட்டும் விதிக்கவில்லை என கூறப்பட்டுள்ளது.

 Tags
Cross

Dad who

helped ducks

kids

later in front

moments

of his

road killed


ஐரோப்பிய காற்பந்து போட்டிக்கு பிரான்ஸ் , போர்த்துகல் பெல்ஜியம் தகுதி பெற்றன

பாரிஸ், அக் 14 – அடுத்த ஆண்டு ஜெர்மனியில் நடைபெறவிருக்கும் ஐரோப்பிய கிண்ண காற்பந்து போட்டியின் இறுதி சுற்றுக்குப் பிரான்ஸ், போர்த்துகல் மற்றும் பெல்ஜியம் ஆகிய அணிகள் தேர்வு பெற்றன.

பி பிரிவுக்கான தகுதி சுற்று ஆட்டத்தில் பிரான்ஸ் 2- 1 என்ற கோல் கணக்கில் நெதர்லாந்தை வீழ்த்தியது. பிரான்ஸ் குழுவிற்காக அந்த இரண்டு வெற்றி கோல்களையும் கிள்ளியன் எம்பாப்பே அடித்தார். கிறிஸ்டியானோ ரொனால்டோ அடித்த இரண்டு கோல்களால் போர்த்துகல் 3-2 என்ற கோல் கணக்கில் ஸ்லோவாக்கியா வீழ்த்தியது. வியன்னாவில் நடைபெற்ற ஆட்டத்தில் பெல்ஜியம் 3- 2 என்ற கோல் கணக்கில் ஆஸ்திரியாவை வென்றது.

 Tags
clinch

Euro 2024

france

Portugal . Belgium

Qualication


தர்வீன்ராஜ் உடலில் 18 கத்திக் குத்து காயங்கள்;  5 இடங்களில்  எலும்பு முறிவு; சவ பரிசோதனையில் தெரிய வந்தது

அலோர்காஜா, செப் 19 – அலோர்காஜா கெமுனிங்கிற்கு அருகே காடேக் தோட்டத்தின் சாலை ஓரத்தில் புதர் பகுதியில் கண்டெடுக்கப்பட்ட 24 வயதுடைய R. தர்வீன்ராஜ் உடலில் 18 கத்திக் குத்து காயங்கள் இருந்ததாக மலாக்கா போலீஸ் தலைவர் டத்தோ ஸைனோல் சமா கூறினார். கொலை செய்யப்பட்ட தர்வவீன்ராஜ் கூர்மையான ஆயுதத்தினால் கழுத்து, நெஞ்சு,இரு கைகள் ,கால்களிலும் குத்தப்பட்டுள்ளதாக அவர் தெரிவித்தார். அழுகிய நிலையில் கடந்த சனிக்கிழமை தர்வீன்ராஜ் உடல் மீட்கப்பட்டதாக அவர் தெரிவித்தார். கழுத்தில் கூர்மையான ஆயுதத்தினால் தாக்கப்பட்டதால் அவர் இறந்துள்ளார் என சவப் பரிசோதைனை அறிக்கையில் தெரியவந்துள்ளதாக ஸைனோல் சமா கூறினார். நெகிரி செம்பிலான் ,தம்பினைச் சேர்நத் தர்வீன் ராஜ் செப்டம்பர் 10 ஆம் தேதி முதல் காணவில்லையென அவரது குடும்பத்தினர் புகார் செய்திருந்தனர்.

 Tags
ditikam sebanyak 18 kali

lebih lima tulang patah

Mayat didakwa Darvnrajh


ROS-சின் முடிவை சீராய்வு செய்யக் கோரி ஜுரைடா செய்திருந்த மனுவுக்கு, சட்டத் துறை அலுவலகம் எதிர்ப்பு

தாமே PBM – பார்ட்டி பங்சா மலேசியா கட்சியின் அதிகாரப்பூர்வ தலைவர் எனும் அங்கீகாரத்தை பெற, ROS – சங்கங்களின் பதிவுத் துறைக்கு எதிராக டத்தோ ஜுரைடா கமாரூடின் செய்திருந்த சீராய்வு மனுவுக்கு, சட்டத் துறை தலைவர் அலுவலகம் ஆட்சேபம் தெரிவித்துள்ளது.

PBM கட்சி நெருக்கடி என்பது உள்விவகாரம் ஆகும். அதற்கு சம்பந்தப்பட்ட தரப்பினர் தான் தீர்வுக் காண வேண்டுமென, கூட்டரசு வழக்கறிஞர் எம்.கோகிலாம்பிகை தமது வாதத்தின் போது குறிப்பிட்டார்.

அதனால், கட்சியின் உள்விவகாரத்தை செவிமடுக்க, 1966-ஆம் ஆண்டு சங்கங்களின் சட்டப்படி நீதிமன்றத்திற்கு அதிகாரம் இல்லை என அவர் குறிப்பிட்டார்.

எனினும், கடந்தாண்டு அவ்விவகாரத்திற்கு தீர்வுக் காணப்பட்டு, சங்கங்களின் பதிவுத் துறைக்கு கடிதம் அனுபப்பட்டு விட்ட போதிலும், ஜுரைடாவை PBM கட்சியின் தலைவராக சங்கங்களின் பதிவுத் துறை அங்கீகரிக்கவில்லை என அவரை பிரதிநிதிக்கும் வழக்கறிஞர் வாதிட்டார்.

இரு தரப்பினரின் வாதங்களையும் செவிமடுத்த நீதிபதி, இவ்வழக்குக்கான தீர்ப்பை மே மாதம் 11-ஆம் தேதிக்கு ஒத்தி வைத்தார்.

 Tags
AGC rejects

as rightful

bid

declaration

PBM president

seek court

to

zuraidas


போர்ட்டிக்சனில் அதிரடி சோதனை  37,570 லிட்டர்  டீசல் பறிமுதல்

சிரம்பான், மே 26- உள்நாட்டு வர்த்தக மற்றும் வாழ்க்கைச் செலவின அமைச்சின் நெகிரி செம்பிலான் பிரிவு போர்ட்டிக்சன், கம்போங் சுங்கை நிப்பாவில் நேற்று மேற்கொண்ட அதிரடிச் சோதனை நடவடிக்கையில் 37,570 லிட்டர் மானிய விலை டீசல் பறிமுதல் செய்யப்பட்டது. இந்த ஓப்ஸ் திரிஸ் நடவடிக்கையில் 114,755 வெள்ளி மதிப்பிலான இரு டேங்கர் லோரிகளும் பறிமுதல் செய்யப்பட்டதாக அதன் இயக்குநர் முகமது ஜாஹிர் மஸ்லான் கூறினார். செம்பனைத் தோட்டத்தின் திறந்த வெளியில் உள்ள அந்த இடத்தில் மேற்கொள்ளப்பட்டச் சோதனையில் இரு எண்ணெய் டாங்கிகளோடு இயந்திரம் இயங்கிக் கொண்டிருந்த நிலையில் இரு டேங்கர் லோரிகளும் காணப்பட்டதாக அவர் சொன்னார்.

அந்த இடத்தில் ஆள் நடமாட்டம் காணப்படவில்லை எனக் கூறிய அவர், அமலாக்கப் பிரிவினரின் வருகையை அறிந்து அங்கிருந்தவர்கள் ஓடி மறைந்திருக்கலாம் என சந்தேகிக்கப்படுகிறது என்றார்.

 Tags
37

570 liters

diesel

in Port Dickson

of subsidized

saved


உலகின்  9-வது அழகான ஆணாக  மலேசியாவின் ஹென்றி கோல்டிங் தேர்வு

கோலாலம்பூர், ஜன 30 – Crazy Rich Asians திரைப்படத்தின் வழி, ஹாலிவூட்டில் பிரபலமான மலேசிய நடிகர் ஹென்ரி கோல்டிங் ( Henry Golding ) உலகின் 9-வது மிக அழகான ஆணாக தேர்வு செய்யப்பட்டிருக்கிறார்.

உடல் தோற்ற அமைப்பை வைத்து பிரிட்டன் பிளாஸ்டிக் அறுவை சிகிச்சை நிபுணர் பட்டியலிட்டிருக்கும் பத்து அழகான ஆண்களின் பட்டியலை, ஐயர்லாந்தைச் சேர்ந்த பொழுது போக்கு சஞ்சிகையான Joe வெளியிட்டிருக்கின்றது.

அந்த பட்டியலில் , Bridgerton நாடக பிரபலம் ரேஜ் – ஜீன் பேஜ் (Rege – Jean Page) 93. 65 புள்ளிகளைப் பெற்று முதலிடத்தைப் பிடித்திருக்கின்றார்.

சரவாக்கைச் சேர்ந்த 35 வயது கோல்டிங் 87. 98 புள்ளிகளைப் பெற்றுள்ளார். அந்த பட்டியலில் ஹாலிவூட் நடிகர்கள் கிறிஸ் ஹெம்ஸ்வொர்த் (Chris Hemsworth), கிறிஸ் எவன்ஸ் (Chris Evans ), ஜோர்ஜ் குலூனி (George Clooney),டுவெய்ன் ஜான்சன் ( Dwayne Johnson ஆகியோரும் இடம்பெற்றுள்ளனர்.

 Tags
9th handsomest man

Henry Golding named

in the world


பராமரிப்பு மையத்தில் தங்கியிருந்த ஆடவர் ஒருவர், மற்றொருவரை கொலை செய்ததாக குற்றச்சாட்டு

ஈப்போ, ஆகஸ்ட்டு 29 – மனநலம் குன்றியவர்கள் மற்றும் முதியோர்களுக்கான மறுவாழ்வு பராமரிப்பு மையத்தில் தங்கி இருந்த ஆடவர், அதே மையத்தில் தங்கி இருந்த மற்றொரு நபரை கொலை செய்ததாக, இன்று மாஜிஸ்திரேட் நீதிமன்றத்தில் குற்றம்சாட்டப்பட்டது.

எனினும், 50 வயது லை முன் கோங் எனும் அந்த குற்றம்சாட்டபட்ட ஆடவரிமிருந்து, இன்று வாக்குமூலம் எதுவும் பதிவுச் செய்யப்படவில்லை.

இம்மாதம் 24-ஆம் தேதி, அதிகாலை மணி ஆறுக்கும், 6.50-க்கும் இடைப்பட்ட நேரத்தில் செமோரிலுள்ள, புசாட் ஜாகாஹான் மாஜு ஜெயாவில், அவர் அக்குற்றத்தை புரிந்ததாக நீதிமன்றத்தில் தெரிவிக்கப்பட்டது.

குற்றவியல் சட்டத்தில் 302-வது பிரிவின் கீழ் கொலை குற்றச்சாட்டு சுமத்தப்பட்டுள்ள வேளை ; குற்றம் நிரூபிக்கப்பட்டால் மரண தண்டனை விதிக்கப்படலாம்.

சம்பந்தப்பட்ட ஆடவர் இன்று உத்தரவாதத்தின் பேரில் விடுவிக்கப்படவில்லை.

இரசாயன துறை அறிக்கைக்காக காத்திருப்பதால், இவ்வழக்கு விசாரணை செப்டம்பர் 29-ஆம் தேதி செவிமடுக்கப்படும்.

 Tags
bunuh penghuni lain

Penghuni didakwa


உலகிலே  அதிக  குறைமாதத்தில் பிறந்த குழந்தைகள் ஓராண்டு பிறந்த நாளை கொண்டாடின

ஒட்டாவா, மார்ச் 7 -உலகிலே அதிக குறைமாதத்தில் பிறந்த குழந்தைகள் ஒரு வயதைக் கொண்டாடியுள்ளன.கடந்தாண்டு மார்ச் 4-ஆம் தேதி கனடாவில், பெண் ஒருவர் தான் சுமந்திருந்த கரு முழு வளர்ச்சி பெறுவதற்கு 126 தினங்களுக்கு முன்கூட்டியே இரட்டை குழந்தைகளைப் பிரசவித்தார்.அப்போது அந்த குழந்தைகள் உயிர்பிழைக்காது என மருத்துவர்கள் கூறியிருந்தனர்.

இந்நிலையில், அக்குழந்தைகள் அந்த கணிப்பையும் தாண்டி ஓராண்டு பிறந்தநாளைக் கொண்டாடியிருக்கின்றன. அதையடுத்து Adiah , Adrial Nadaraja எனப் பெயரிடப்பட்டிருக்கும் அந்த குழந்தைகள் உலகிலேயே குறைந்த மாதங்களில் பிறந்த குழந்தைகளாக கின்னஸ்- உலக சாதனைப் புத்தகத்திலும் இடம்பிடித்திருக்கின்றன.

Adiah-வும், Adrial-லும் பிறக்கும்போது முறையே 330 கிராம், 420 கிராம் எடையை மட்டுமே கொண்டிருந்தனர்.

மூளையில் ரத்தக் கசிவு, உடலில் தொற்று, சுவாசப் பிரச்சனை என கடுமையான உடல் பாதிப்புகளுக்கு ஆளாகியிருந்த அந்த குழந்தைகள், தீவிர கண்காணிப்புக்குப் பின்னர் 6 மாதங்கள் கழித்து வீடு திரும்ப அனுமதிக்கப்பட்டன.

தற்போது அந்த குழந்தைகள், பிறக்கும்போது இருந்த எடையைக் காட்டிலும் 18 மடங்கு அதிக எடை கூடியிருப்பதோடு உடல் நலமும் தேறியிருப்பதாகவும் , குழந்தைகளின் தாயாரான Shakina Rajendram தெரிவித்தார்.

 Tags
celebrate first birthday

premature babies

World’s most


UPSR, PT3 தேர்வுகள் திரும்ப அறிமுகம் செய்யப்படாது ; கூறுகிறது கல்வி அமைச்சு

UPSR, PT3 தேர்வுகளை திருப்ப அறிமுகம் செய்யும் உத்தேசம் இல்லை என்கின்ற தனது நிலைப்பாட்டை, கல்வி அமைச்சு மறு உறுப்படுத்தியுள்ளது.

தற்சமயம், PBS – பள்ளி அடிப்படையிலான மதிப்பீட்டு முறையிலும், PBD – வகுப்பு நிலையிலான மதிப்பீட்டு முறையிலும் கல்வி அமைச்சு கவனம் செலுத்தி வருவதால், அம்முடிவு எடுக்கப்பட்டுள்ளதாக, கல்வி துணையமைச்சர் லிம் உய் யிங் தெரிவித்தார்.

PBS மற்றும் PBD ஆகியவை மாணவர்களின் திறனை தொடர்சியாக மேம்படுத்துவதற்கான முழு வாய்ப்புகளை ஏற்படுத்தி தருகின்றன. அதனால் UPSR, PT3 தேர்வுகளை மீண்டும் அறிமுகம் செய்வதற்கு அவசியம் இல்லை என, மக்களவை கேள்வி நேரத்தின் போது, துணையமைச்சர் சுட்டிக்காட்டினார்.

 Tags
MOE

not be returned

PT3 will

upsr


பெண்கள் ‘கோச்சில்’ அமர்ந்திருக்க ஆடவர்களை விரட்டியடித்த ‘ரைடர்’ ; குவியும் பாராட்டு

பெட்டாலிங் ஜெயா, அக்டோபர் 2 – MRT இலக்கு இரயிலில், பெண்களுக்காக பிரத்தியேகமாக ஒதுக்கப்பட்டிருக்கும் “கோச்சில்” தொடர்ந்து அமர்ந்திருந்த ஆடவர்கள் சிலரை, உணவு விநியோகிப்பாளர் ஒருவர் “விரட்டியடித்த” சம்பவம் பெரும் பரபரப்பை ஏற்படுத்தியுள்ளது.

பெண் பயனர்களின் பாதுகாப்பை உறுதிச் செய்ய அவர்களுக்கு என பிரத்தியேகமாக ஒதுக்கப்பட்டிருக்கும் கோச்சில் அமர்ந்திருந்த அந்நிய நாட்டவர்கள் உட்பட சில ஆடவர்களை அந்த ரைடர் கண்டித்ததோடு, அங்கிருந்து வெளியேறி வேறு பெட்டிகளில் சென்று அமருமாறு அவர் பணிக்கும் காணொளி ஒன்று சமூக ஊடகங்களில் வைரலாகியுள்ளது.

குறிப்பாக, குழப்பத்தில் காணப்படும் வெளிநாட்டினர் சிலருக்கு அவர் ஆங்கிலத்தில் விளக்கமளிக்கும் காட்சிகளும் அதில் இடம் பெற்றுள்ளது.

பெண்களின் பாதுகாப்புக்கு முன்னுரிமை வழங்கும், அந்த ரைடரின் செயலை இணையவாசிகள் புகழ்ந்து பாராட்டி வருகின்றனர்.

“வாழ்த்துகள் பூட்பண்டா சகோதரரே… உங்களை அனைவரும் முன்மாதிரியாக கொள்ள வேண்டும்” என இணையப் பயனர் ஒருவர் குறிப்பிட்டுள்ள வேளை ;

“பார்ப்பதோடு நிறுத்திக் கொள்ளாதீர்கள். பெண்களின் பாதுகாப்பை உறுதிச் செய்வது அனைவரது கடமையாகும்” என மற்றொரு பயனர் பதிவிட்டுள்ளார்.

 Tags
Food delivery rider wins praise from netizens

for chasing away male commuters in women-only MRT coach


மீண்டும் உலகின் முதல் நிலை செல்வந்தர் ஆனார் Elon Musk

Bloomberg-கின் உலகப் பணக்காரர்கள் பட்டியலில் எலோன் மஸ்க் மீண்டும் முதலிடத்தை பிடித்துள்ளார்.

Tesla, ட்விட்டர் உள்ளிட்ட நிறுவனங்களின் உரிமையாளரான மஸ்கின் தற்போதைய நிகர சொத்து மதிப்பு, ஒரு லட்சத்து 87 ஆயிரத்து 100 கோடி அமெரிக்க டாலர் ஆகும்.

பிரபல LVMH முத்திரையின் உரிமையாளரான Bernard Arnault-தை, 18 ஆயிரத்து 200 கோடி அமெரிக்க டாலர் மதிப்பில் மஸ்க் முந்திச் சென்றார்.

ட்விட்டரை வாங்கியதால் ஏற்பட்ட இழப்பு, Tesla பங்குகளின் சரிவு ஆகியவற்றை தொடர்ந்து, கடந்தாண்டு டிசம்பரில், மஸ்க்கை பின்னுக்கு தள்ளி உலக செல்வந்தர்கள் பட்டியலில் Bernard முதலிடத்தை பிடித்தார் என்பது குறிப்பிடத்தக்கது.

 Tags
Elon Musk is

in the world

once again the

Richest person


அமால் மக்மோர் சமுக நல அமைப்பின் ஏற்பாட்டில் தொழில் முனைவோர் மேம்பாட்டு கருத்தரங்கில் வர்த்தகர்கள் திரளாக பங்கேற்பு

ஈப்போ, செப் 25 – மேரு ராயாவில் உள்ள பிகேஎன்பி மண்டபத்தில் நடைபெற்ற இந்த நிகழ்வில் பல துறைகளில் இருந்து வர்த்தகர்கள் கலந்துக்கொண்டதுடன் வர்த்தக துறையில் ஆர்வம் கொண்ட மாணவர்கள் சிலரும் கலத்துக்கொண்டனர். இந்த கருத்தரங்கில் பல பேச்சாளர்கள் வர்த்தக துறையை மேம்படுத்துவது, கடனுதவி பெறுவது, அதன் விரிவாக்கத்திற்கு செய்ய வேண்டிய நடவடிக்கைகள குறித்து கருத்தினை வெளிப்படுத்தினர்.

அதில் வங்கி துறை அதிகாரிகளின் உரை, தன்முனைப்பு உரை , வர்த்தத் துறைக்கு தேவைப்படும் ஆலோசனைகளும் வழங்கப்பட்டது.அமால் மக்மோர் சமுக நல அமைப்பின் செயலாளர் க. நாச்சிமுத்துவின் தலைமையில் நடைபெற்ற இந்த நிகழ்வில் என் . கிருஷ்ணன், எம். இந்திரன், ஜேசன் ஓங் , லீலா ராமன் ராமமூர்த்தி, சுரேஷ் ஆறுமுகம், கே. விஜேந்திரன் , வி. விவேகனந்தா, ஜோர்ச் ஆகியோரின் உரையும் இடம் பெற்றது.

இந்த நிகழ்வு குறித்து பேசிய க. நாச்சி முத்து , இந்தியர்கள் வர்த்தக துறையில் மேலும் வளர்ச்சியடைய வேண்டும் என்ற நோக்கத்தில் நடத்தப்பட்ட இந்த கருத்தரங்கில் அதிகமானோர் கலந்துகொண்டது அவர்களது ஆர்வத்தை வெளிப்படையாக காணமுடிந்ததாக அவர் கூறினார். இதுபோன்ற கருத்தரங்குகள் தொடர்ந்து நடத்தப்படும் என அவர் கூறினார்.

 Tags
Entrepreneur Seminar


சுட்டி ரசிகையின்   விருப்பத்தை  நிறைவேற்றிய நடிகர் விஜய்

சென்னை, மார்ச் 30 – நடிகர் விஜய்க்கு அதிகமான குழந்தைகள் ரசிகர்களாக இருக்கின்றனர். அந்த வகையில் விஜய் அங்கிள் என்னை பார்க்க வாங்க என்று குழந்தை ஒன்று கோரிக்கை விடுக்கும் காணொளியை பல்லவரத்தைச் சேர்ந்த அதன் பெற்றோர் வெளியிட்டிருந்தனர். அந்த காணொளி வைரலானதை தொடர்ந்து அந்த குழந்தையின் விருப்பத்தை இளைய தளபதி விஜய் நிறைவேற்றினார்.

 Tags
Actor Vijay

Mouse fan

option Accomplished


பின்னால்  காரை எடுத்தபோது  மோதப்பட்ட  மனைவி மரணம்

கூலிம், ஏப் 29 – பின்னால் தனது காரை எடுத்த ஆடவரின் காரில் மோதப்பட்டதால் காயம் அடைந்த அவரது மனைவி மரணம் அடைந்தார். இந்த துயரச் சம்பவம் கூலிம் Taman Selasih வில் நேற்றிரவு 7 மணியளவில் நிகழ்ந்தாக கூலிம் மாவட்ட போலீஸ் தலைவர் Superintendan Mohd Redzuan Salleh தெரிவித்தார். 60 வயதுடைய அந்த ஆடவர் தமது புரோட்டான் சாகா காரை பின்னால் நகர்த்தியபோது தனது மனைவியை மோதியபின் வீட்டிற்கு முன் நிறுத்தப்பட்டிருந்த புரோடுவா மைவி காரையும் மோதியதாக அவர் கூறினார். அந்த விபத்து நிகழ்ந்த இடத்திலேயே அவரது மனைவி மரணம் அடைந்தததாக Superintendan Mohd Redzuan கூறினார். இதற்கு முன் அந்த புரோட்டோன் சாகா காரில் அமர்ந்திருந்த அவரது மனைவி வீட்டில் பொருளை மறந்துவிட்டதால் அதனை எடுப்பதற்கு கீழே இறங்கியுள்ளார். அப்போது தமது காரை பின்னால் நகர்த்திய அவரது கணவர் தவறுதலாக எண்ணெயை அழுத்திவிட்டதால் அக்கார் அவரது மனைவியை மோதியதோடு நிறுத்தப்பட்டிருந்த மைவி காரையும் மோதியது.

 Tags
a Proton Saga car

her husband

was hit by


தவறான உடலை ஒப்படைத்த சிறைச்சாலை ; போலிஸ் புகார் செய்யப்பட்டது

கோலாலம்பூர், மார்ச் 6 – மகன் இறந்து விட்டதாகக் கூறி, வேறொரு நபரின் உடலை சிறைச்சாலை துறை, குடும்பத்தாரிடம் ஒப்படைத்த சம்பவம் தொடர்பில் போலிஸ் புகார் பெறப்பட்டிருப்பதாக , சுங்கை பூலோ மாவட்ட போலீஸ் தலைவர் Shafa’aton Abu Bakar தெரிவித்தார்.

பாதிக்கப்பட்ட குடும்பத்தினர் அதன் தொடர்பில் ஜின்ஜாங் போலீஸ் நிலையத்தில் புகார் செய்திருக்கின்றனர்.

உடலை தவறுதலாக வீட்டிற்கு அனுப்பி வைத்த சிறைச் சாலை துறையின் செயலில் திருப்தி இல்லையெனக் குறிப்பிட்டு அந்த குடும்பத்தினர் புகார் கொடுத்திருப்பதாக Shafa’aton குறிப்பிட்டார்.

அதே வேளை, தவறுதலாக அனுப்பி வைக்கப்பட்ட நபர் சுங்கை பூலோ சிறைச்சாலையில் இறந்ததற்கான காரணம் குறித்தும்

 Tags
a report from the family

by mistake

sent the body

the police received

The prison


முதலை முட்டையை சேகரிக்க சென்ற ஆடவர் கவலைக்கிடம்

ஆஸ்திரேலியாவில், முதலை முட்டையை சேகரிக்க சென்ற 29 வயது ஆடவர் ஒருவர், அந்த கொடிய விலங்கு தாக்கியதில் கவலைக்கிடமான நிலையில் மருத்துவமனையில் அனுமதிக்கப்பட்டுள்ளார்.

ஒதுக்குப்புறமான இடத்திலுள்ள ஆற்றங்கரை ஓரத்தில் முட்டையை சேகரிக்கும் நடவடிக்கையில் ஈடுபட்டிருந்த போது, அவ்வாடவரை முதலை தாக்கியது.

அதனால் காலில் பலத்த காயங்களுக்கு இலக்கான அவர் ஹெலிகப்டர் வாயிலாக உடனடியாக மருத்துவமனைக்கு கொண்டு செல்லப்பட்டார்.

அறுவை சிகிச்சைக்கு பின்னர் அவரது நிலை சீராக இருப்பதாக கூறப்படுகிறது.

ஆஸ்திரேலியாவில், ஆண்டுதோறும் முதலை தாக்கி குறைந்தது ஆயிரம் பேர் உயிரிழக்கின்றனர்.

 Tags
A man is injured

crocodile eggs

when he collects